7. ข้อมูลหลักทรัพย์และผู้ถือหุ้น

7.1 หลักทรัพย์ของบริษัท

ณ วันที่ 31 ธันวาคม 2558 ทุนจดทะเบียน และทุนชำระแล้วของบริษัท มีดังนี้

ทุนจดทะเบียน : 470,000,000 บาท

ทุนชำระแล้ว : 470,000,000 บาท

หุ้นสามัญ : 470,000,000 หุ้น

มูลค่าที่ตราไว้หุ้นละ : 1 บาท

โดยบริษัทได้นำหุ้นสามัญของบริษัทเข้าจดทะเบียนในตลาดหลักทรัพย์แห่งประเทศไทยในเดือนสิงหาคม
ปี 2553

7.2 ผู้ถือหุ้นสูงสุด 10 รายแรก ณ วันที่ 4 มีนาคม 2559

  ------- ----------------------------- ----------------- ----------------
  ลำดับที่   ชื่อ/ชื่อบริษัท                     จำนวนหุ้น           ร้อยละ

  1       กลุ่ม IFS (Singapore) *         343,700,000       73.13%

  2       นายอภิชัย เอกมั่น                 10,000,000        2.13%

  3       นายมาวีร์ สิมะโรจน์               6,618,900         1.41%

  4       บริษัท สต๊อคเวลล์ (ไทยแลนด์)จำกัด   2,799,945         0.60%

  5       บริษัท สยามทรัคเซอร์วิส จำกัด       2,650,000         0.56%

  6       นาง เนาวรัตน์ ศุภรักษ์จินดา         2,444,800         0.60%

  7       นาง ณัทมน วรนรานนทน์            2,133,200         0.45%

  8       นาย พิเศษ โชควัฒนา              2,020,000         0.43%

  9       นาง งามมาศ เกษมเศรษฐ์          1,860,600         0.40%

  10      นาย ธนากร จิรโสภณ              1,800,000         0.38%

          รายย่อยอื่นๆ                     93,972,555        19.99%

          รวม                           470,000,000       100.00%
  ------- ----------------------------- ----------------- ----------------

* ผู้ถือหุ้นรายใหญ่ คือ กลุ่ม IFS (Singapore) ประกอบด้วย

1) บริษัท ไอเอฟเอส แคปปิตอล โฮลดิ้งส์ (ประเทศไทย) จำกัด (ผู้ถือหุ้นรายใหญ่คือ IFS
(Singapore) Group ถือหุ้นร้อยละ 100) ถือหุ้น 172,200,000 หุ้น คิดเป็นร้อยละ 36.64

2) บริษัท ไอเอฟเอส แคปปิตอล จำกัด หรือ IFS (Singapore) จดทะเบียนในประเทศสิงคโปร์
(ผู้ถือหุ้นรายใหญ่คือ Phillip Assets Pte., Ltd. ถือหุ้นร้อยละ 40.40) ถือหุ้น
171,500,000 หุ้น คิดเป็นร้อยละ 36.49

ผู้ถือหุ้นรายใหญ่ของ IFS (Singapore) คือบริษัท Phillip Assets Pte., Ltd.
โดยผู้รับผลประโยชน์สุดท้าย (Ultimate Shareholder) คือ นาย Lim Hua Min
ซึ่งเป็นนักธุรกิจชาวสิงคโปร์ ปัจจุบันเป็นประธานกรรมการของ IFS (Singapore)
รายละเอียดสามารถดูได้ในเว็บไซต์ www.ifscapital.com.sg/

เนื่องจาก บริษัท ไอเอฟเอส แคปปิตอล จำกัด (“IFS (Singapore)”)
เป็นบริษัทจดทะเบียนในตลาดหลักทรัพย์สิงคโปร์ ทำให้ IFS (Singapore)
รวมถึงบริษัทย่อยต้องปฏิบัติตามกฏเกณฑ์ข้อบังคับของตลาดหลักทรัพย์สิงคโปร์ เช่น
การได้มาหรือจำหน่ายสินทรัพย์ที่มีขนาดสาระสำคัญ จะต้องได้รับมติจากที่ประชุมผู้ถือหุ้นของ IFS
(Singapore) ด้วย ทั้งนี้
ข้อบังคับเกี่ยวกับบริษัทจดทะเบียนในตลาดหลักทรัพย์สิงคโปร์สามารถอ่านรายละเอียดเพิ่มในเว็บไซต์
www.sgx.com

7.3 นโยบายเงินปันผล

บริษัท มีนโยบายการจ่ายเงินปันผลในอัตราไม่น้อยกว่าร้อยละ 50
ของกำไรสุทธิภายหลังการหักภาษีเงินได้นิติบุคคลและการจัดสรรทุนสำรองตามกฎหมาย
อย่างไรก็ตาม บริษัทอาจกำหนดให้การจ่ายเงินปันผลมีอัตราน้อยกว่าอัตราที่กำหนดข้างต้นได้
โดยขึ้นอยู่กับผลการดำเนินงาน ฐานะการเงิน สภาพคล่องของบริษัท
และความจำเป็นในการขยายการดำเนินงานของบริษัทและใช้เป็นเงินทุนหมุนเวียนในการบริหารกิจการ

8. โครงสร้างการจัดการ

8.1 โครงสร้างองค์กร

8.2 โครงสร้างการจัดการ

8.2.1 คณะกรรมการบริษัท

  คณะกรรมการบริษัท ณ วันที่ 31 ธันวาคม 2558 มีจำนวน 7 ท่าน ประกอบด้วย

  รายชื่อ ตำแหน่ง

+----+---------------------+-------------------------------------------+
| 1. | นายตัน ไห่ เหล็ง ยูจีน   |   ประธานกรรมการ                           |
+----+---------------------+-------------------------------------------+
| 2. | นายตัน เล เยน        |   กรรมการ                                 |
+----+---------------------+-------------------------------------------+
| 3. | นายเฮง ฮอค เคียง     |   กรรมการ                                 |
+----+---------------------+-------------------------------------------+
| 4. | นายนิพัทธ์ จำรูญรัตน์     |   กรรมการ                                 |
+----+---------------------+-------------------------------------------+
| 5. | ดร. ธรรมนูญ          |   กรรมการอิสระ รองประธานกรรมการ            |
|    | อานันโทไทย           |                                           |
|    |                     |   และประธานกรรมการตรวจสอบ                 |
+----+---------------------+-------------------------------------------+
| 6. | นายสุเวทย์ ธีรวชิรกุล    |   กรรมการอิสระ และกรรมการตรวจสอบ           |
+----+---------------------+-------------------------------------------+
| 7. | นายสิงหะ นิกรพันธุ์      |   กรรมการอิสระ และกรรมการตรวจสอบ           |
+----+---------------------+-------------------------------------------+

  โดยมี นายกันตภณ กิตติศิริประเสริฐ เป็นเลขานุการคณะกรรมการบริษัท

กรรมการผู้มีอำนาจลงนามแทนบริษัท 

นายตัน เล เยน หรือนายตัน ไห่ เหล็ง ยูจีน ลงลายมือชื่อและประทับตราสำคัญของบริษัท

ขอบเขต หน้าที่ และความรับผิดชอบของคณะกรรมการบริษัท

คณะกรรมการบริษัทมีอำนาจ หน้าที่ และความรับผิดชอบในการจัดการบริษัทให้เป็นไปตามกฎหมาย
วัตถุประสงค์ และข้อบังคับของบริษัท
ตลอดจนมติของที่ประชุมผู้ถือหุ้นที่ชอบด้วยกฎหมายด้วยความซื่อสัตย์สุจริต
และระมัดระวังรักษาผลประโยชน์ของบริษัท โดยสรุปอำนาจหน้าที่ และความรับผิดชอบที่สำคัญได้ดังนี้

1.  จัดให้มีการประชุมผู้ถือหุ้นเป็นการประชุมสามัญประจำปี ภายใน 4
    เดือนนับแต่วันสิ้นสุดรอบระยะเวลาบัญชีของบริษัท

2.  จัดให้มีการประชุมคณะกรรมการอย่างน้อย 3 เดือนต่อครั้ง

  3. จัดให้มีการทำงบดุลและงบกำไรขาดทุนของบริษัท ณ วันสิ้นสุดรอบระยะเวลาบัญชีของบริษัท
  ซึ่งผู้สอบบัญชีตรวจสอบแล้ว และนำเสนอต่อที่ประชุมผู้ถือหุ้นเพื่อพิจารณาและอนุมัติ

  4.
  คณะกรรมการมอบอำนาจให้กรรมการคนหนึ่งหรือหลายคนหรือบุคคลอื่นใดปฏิบัติการอย่างหนึ่งอย่างใดแทนคณะกรรมการได้โดยอยู่ภายใต้การควบคุมของคณะกรรมการ
  หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในระยะเวลาที่คณะกรรมการเห็นสมควร
  ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขบุคคลที่ได้รับมอบอำนาจ
  หรืออำนาจนั้นๆ ได้เมื่อเห็นสมควร

  นอกจากนี้
  คณะกรรมการอาจมอบอำนาจให้คณะกรรมการบริหารมีอำนาจหน้าที่ในการปฏิบัติงานต่างๆ
  โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหาร

  ทั้งนี้ การมอบอำนาจนั้นต้องไม่มีลักษณะเป็นการมอบอำนาจที่ทำให้คณะกรรมการบริหาร
  หรือผู้รับมอบอำนาจสามารถพิจารณา และอนุมัติรายการที่คณะกรรมการบริหาร
  หรือผู้รับมอบอำนาจหรือบุคคลที่เกี่ยวข้อง หรือ มีส่วนได้เสีย
  หรือมีความขัดแย้งทางผลประโยชน์อื่นใดกับบริษัท หรือบริษัทย่อย
  ยกเว้นเป็นการอนุมัติรายการที่เป็นไปตามนโยบาย
  และหลักเกณฑ์ที่คณะกรรมการพิจารณาและอนุมัติไว้แล้ว

  5. กำหนดเป้าหมาย แนวทาง นโยบาย แผนงานและงบประมาณของบริษัท
  ควบคุมกำกับดูแลการบริหารและการจัดการของประธานเจ้าหน้าที่บริหารให้เป็นไปตามนโยบายที่ได้รับมอบหมาย
  เว้นแต่ในเรื่องดังต่อไปนี้ คณะกรรมการต้องได้รับมติอนุมัติจากที่ประชุมผู้ถือหุ้นก่อนการดำเนินการ
  อันได้แก่ เรื่องที่กฎหมายกำหนดให้ต้องได้รับมติอนุมัติจากที่ประชุมผู้ถือหุ้น เช่น การเพิ่มทุน
  การลดทุน การออกหุ้นกู้
  การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น
  หรือการซื้อหรือรับโอนกิจการของบริษัทอื่นมาเป็นของบริษัท
  การแก้ไขหนังสือบริคณห์สนธิหรือข้อบังคับ เป็นต้น

  นอกจากนี้
  คณะกรรมการยังมีขอบเขตหน้าที่ในการกำกับดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์แห่งประเทศไทย อาทิเช่น
  การทำรายการที่เกี่ยวโยงกันและการซื้อหรือขายทรัพย์สินที่สำคัญตามกฎเกณฑ์ของตลาดหลักทรัพย์แห่งประเทศไทย
  หรือกฎหมายที่เกี่ยวข้องกับธุรกิจของบริษัท

  6. พิจารณาโครงสร้างการบริหารงาน แต่งตั้งคณะกรรมการบริหาร ประธานเจ้าหน้าที่บริหาร
  และคณะกรรมการอื่นตามความเหมาะสม

  7. ติดตามผลการดำเนินงานให้เป็นไปตามแผนงาน และงบประมาณอย่างต่อเนื่อง

  8. กรรมการจะต้องไม่ประกอบกิจการอันมีสภาพอย่างเดียวกัน
  และเป็นการแข่งขันกับกิจการของบริษัท หรือเข้าเป็นหุ้นส่วนในห้างหุ้นส่วนสามัญ
  หรือเป็นหุ้นส่วนไม่จำกัดความรับผิดในห้างหุ้นส่วนจำกัด หรือเป็นกรรมการของบริษัทเอกชน
  หรือบริษัทอื่นที่ประกอบกิจการอันมีสภาพอย่างเดียวกัน
  และเป็นการแข่งขันกับกิจการของบริษัทไม่ว่าจะทำเพื่อประโยชน์ตนหรือเพื่อประโยชน์ผู้อื่น
  เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

  9. กรรมการต้องแจ้งให้บริษัททราบโดยเร็ว หากมีส่วนได้เสียไม่ว่าจะทางตรง
  หรือทางอ้อมในสัญญาที่บริษัททำขึ้น หรือถือหุ้น หรือหลักทรัพย์อื่นเพิ่มขึ้น หรือลดลงในบริษัท
  หรือบริษัทในเครือ

นอกจากคณะกรรมการบริษัทแล้ว บริษัทยังมีการแต่งตั้งคณะกรรมการชุดย่อยอีก 3 ชุด
เพื่อช่วยในการบริหาร พิจารณากลั่นกรอง ตัดสินใจ
และเพื่อความโปร่งใสตามหลักการกำกับกิจการที่ดี ดังนี้

-   คณะกรรมการตรวจสอบ

-   คณะกรรมการการกำหนดค่าตอบแทนและสรรหา

-   คณะกรรมการบริหารความเสี่ยง

8.2.2 คณะกรรมการตรวจสอบ

  คณะกรรมการตรวจสอบ ของบริษัท ณ วันที่ 31 ธันวาคม 2558 ประกอบด้วยกรรมการอิสระ
  จำนวน 3 ท่าน ซึ่งทั้ง 3 ท่าน
  เป็นกรรมการการตรวจสอบที่มีความรู้และประสบการณ์ในการสอบทานความน่าเชื่อถือของงบการเงิน

  รายชื่อ ตำแหน่ง

  ------ -------------------------------------- -------------------------
  1.     ดร. ธรรมนูญ อานันโทไทย                   ประธานกรรมการตรวจสอบ

  2.     นายสุเวทย์ ธีรวชิรกุล                       กรรมการตรวจสอบ

  3.     นายสิงหะ นิกรพันธุ์                         กรรมการตรวจสอบ
  ------ -------------------------------------- -------------------------

ขอบเขต หน้าที่ และความรับผิดชอบของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (Internal control) และระบบการตรวจสอบ
    ภายใน (Internal audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระ เพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
    เพื่อให้มั่นใจว่ารายการดังกล่าวสมเหตุสมผล และเป็นประโยชน์สูงสุดต่อบริษัท

6.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

7.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมตรวจสอบ
    และต้องประกอบด้วยข้อมูลอย่างน้อยดังต่อไปนี้

-   ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

-   ความเห็นเกี่ยวกับความเพียงพอของระบบควบคุมภายในของบริษัท

-   ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

-   ความเห็นเกี่ยวกับความเหมาะสมของผู้สอบบัญชี

-   ความเห็นเกี่ยวกับรายการที่อาจมีความขัดแย้งทางผลประโยชน์

-   จำนวนการประชุมคณะกรรมการตรวจสอบ และการเข้าร่วมประชุมของกรรมการตรวจสอบ
    แต่ละท่าน

-   ความเห็น
    หรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่และความรับผิดชอบที่ได้รับมอบหมายจากคณะกรรมการบริษัท

8.  ในกรณีที่พบหรือมีข้อสงสัยว่ามีรายการหรือการกระทำดังต่อไปนี้
    ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
    ให้คณะกรรมการตรวจสอบรายงานต่อคณะกรรมการบริษัทเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

-   รายการที่เกิดความขัดแย้งทางผลประโยชน์

-   การทุจริต หรือมีสิ่งผิดปกติหรือมีความบกพร่องที่สำคัญในระบบควบคุมภายใน

-   การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ หรือ
    กฎหมายที่เกี่ยวข้องกับธุรกิจของบริษัท

8.2.3 คณะกรรมการกำหนดค่าตอบแทนและสรรหา

  คณะกรรมการกำหนดค่าตอบแทนและสรรหาของบริษัท ณ วันที่ 31 ธันวาคม 2558 มีจำนวน 3
  ท่าน ประกอบด้วย

  รายชื่อ ตำแหน่ง

  ---- --------------------------------------- ---------------------------
  1.   นายนิพัทธ์ จำรูญรัตน์                         ประธาน

  2.   ดร. ธรรมนูญ อานันโทไทย                    สมาชิก

  3.   นายตัน ไห่ เหล็ง ยูจีน                       สมาชิก
  ---- --------------------------------------- ---------------------------

ขอบเขต หน้าที่ และความรับผิดชอบของคณะกรรมการกำหนดค่าตอบแทนและสรรหา

1.  เสนอแนะโครงสร้างค่าตอบแทนกรรมการในคณะกรรมการบริษัท
    และสมาชิกในคณะกรรมการต่างๆ รวมถึงค่าเบี้ยประชุม โบนัส สวัสดิการ
    และผลประโยชน์ตอบแทนอื่นๆ ทั้งที่เป็นตัวเงินและมิใช่ตัวเงิน

2.  ประเมินผลประกอบการของบริษัท เพื่อกำหนดการให้โบนัส
    และการขึ้นเงินเดือนประจำปีของทั้งบริษัท
    โดยใช้เกณฑ์มาตรฐานในอุตสาหกรรมที่เหมาะสมในการพิจารณาประกอบ

3.  เสนอแนะโครงสร้างเงินเดือนของบริษัท รวมถึงผลประโยชน์ตอบแทนอื่นๆ

4.  พิจารณาเงื่อนไขต่างๆ ให้ความเห็น และข้อเสนอแนะ
    เกี่ยวกับโครงการเสนอขายหลักทรัพย์ใหม่แก่กรรมการและพนักงาน (ESOP)

5.  เสนอแนะโครงสร้าง ขนาด และองค์ประกอบของคณะกรรมการบริษัท และคณะกรรมการต่างๆ
    พร้อมทั้งกำหนดคุณสมบัติให้กับกรรมการ หรือสมาชิกที่ต้องการสรรหา

6.  เสนอรายชื่อบุคคลเพื่อเข้ารับการคัดเลือกเป็นกรรมการบริษัทเพื่อนำเสนอต่อที่ประชุมผู้ถือหุ้นในกรณีที่มีตำแหน่งว่างลงเนื่องจากครบวาระ
    และให้ที่ประชุมคณะกรรมการบริษัทเป็นผู้พิจารณาในกรณีที่มีตำแหน่งว่างลงเนื่องจากกรณีอื่นๆ

7.  ปฏิบัติหน้าที่ และความรับผิดชอบอื่นๆ ตามที่ได้รับมอบหมายจากคณะกรรมการบริษัท

8.2.4 คณะกรรมการบริหารความเสี่ยง

คณะกรรมการบริหารความเสี่ยงของบริษัท ณ วันที่ 31 ธันวาคม 2558 มีจำนวน 4 ท่าน
ประกอบด้วย

  รายชื่อ ตำแหน่ง

  ----- ---------------------------- ------------------------------------
  1.    นายสุเวทย์ ธีรวชิรกุล             ประธาน

  2.    ดร. ธรรมนูญ อานันโทไทย         สมาชิก

  3.    นายสิงหะ นิกรพันธุ์               สมาชิก

  4.    นายตัน เล เยน                 สมาชิก
  ----- ---------------------------- ------------------------------------

ขอบเขต หน้าที่ และความรับผิดชอบของคณะกรรมการบริหารความเสี่ยง

1.  ให้คำแนะนำแก่คณะกรรมการบริษัทในการกำหนดนโยบายบริหารความเสี่ยง กลยุทธ์ มาตรฐาน
    และอื่นๆ รวมถึงการกำหนดระดับความเสี่ยงที่สามารถยอมรับได้

2.  ร่วมกับฝ่ายจัดการของบริษัท ในการทบทวนนโยบาย กลยุทธ์ ขอบข่ายงาน รูปแบบ
    และขั้นตอนในการปฏิบัติงาน
    เพื่อให้มั่นใจว่าการจัดการความเสี่ยงมีความเพียงพอและเหมาะสม
    ในระดับความเสี่ยงที่สามารถยอมรับได้
    และการบริหารความเสี่ยงได้ถูกนำไปปฏิบัติอย่างต่อเนื่อง

3.  ทบทวนระบบของการบริหารความเสี่ยงขององค์กรเป็นครั้งคราว
    ซึ่งครอบคลุมธุรกรรมทั้งหมดของบริษัท รวมถึงการมอบหมายให้บุคคลใดบุคคลหนึ่ง
    หรือคณะกรรมการชุดย่อยเป็นผู้กำกับดูแลและบริหารจัดการความเสี่ยงโดยรวมของทั้งบริษัทและรายงานให้คณะกรรมการบริษัทได้รับทราบ

8.2.5 คณะผู้บริหาร

คณะผู้บริหารของบริษัท ณ วันที่ 31 ธันวาคม 2558 มีจำนวน 9 ท่าน ประกอบด้วย

  รายชื่อ ตำแหน่ง

1. นายตัน เล เยน ประธานเจ้าหน้าที่บริหาร

2. นายกันตภณ กิตติศิริประเสริฐ ประธานเจ้าหน้าที่ฝ่ายการเงินและบัญชี

3. นายปากน้ำ สาระกุล ผู้จัดการทั่วไป – ฝ่ายพัฒนาธุรกิจ

4. นางสาวขวัญใจ แซ่ไหล ผู้จัดการทั่วไป – ฝ่ายปฏิบัติการ

5. นางเพ็ญศรี เพชรทอง หัวหน้า – ฝ่ายการเงินและบัญชี

6. นางสาวนรารักษ์ คงศิริเรืองไล หัวหน้า – ฝ่ายพัฒนาธุรกิจ

7. นายสุวิชาญ เจริญพรพจน์ หัวหน้า – ฝ่ายพัฒนาธุรกิจ

  8. นายยุทธชัย ศิริพรรณพงศ์ หัวหน้า – ฝ่ายพัฒนาสินเชื่อ บุคคลและธุรการ

  9. นายพีรพงศ์ ศรีวิภาพัฒนา หัวหน้า – ฝ่ายลูกค้าสัมพันธ์

ขอบเขตอำนาจ หน้าที่ และความรับผิดชอบของประธานเจ้าหน้าที่บริหาร

1.  บริหารงานประจำวันและ/หรือควบคุมดูแลการดำเนินกิจการของบริษัท

2.  ดำเนินการหรือบริหารงานให้เป็นไปตามวัตถุประสงค์ ข้อบังคับ ระเบียบ ข้อกำหนด คำสั่ง
    นโยบาย เป้าหมาย แผนการดำเนินงาน
    และงบประมาณที่ได้รับอนุมัติจากคณะกรรมการและ/หรือมติที่ประชุมผู้ถือหุ้นของบริษัท

3.  ดำเนินการตามที่คณะกรรมการบริษัทมอบหมาย

4.  กำหนดโครงสร้างองค์กร รวมถึงการมีอำนาจพิจารณาว่าจ้างพนักงาน บรรจุแต่งตั้ง การโอน
    โยกย้ายข้ามสายงาน/ฝ่าย/แผนก หรือการพ้นจากการเป็นพนักงาน กำหนดอัตราค่าจ้าง
    ให้บำเหน็จรางวัล ปรับขึ้นเงินเดือนและค่าตอบแทน เงินโบนัส
    ของพนักงานทั้งหมดในตำแหน่งที่ต่ำกว่าประธานเจ้าหน้าที่บริหาร

5.  มีอำนาจพิจารณาอนุมัติค่าใช้จ่ายเพื่อการจัดซื้อสินทรัพย์ และบริการสำหรับบริษัท
    ตลอดจนถึงอำนาจในการอนุมัติการใช้จ่ายทางการเงินเพื่อใช้ในการปฏิบัติงานของบริษัท
    ภายในวงเงินที่กำหนดโดยคณะกรรมการบริษัท

6.  มีอำนาจ ออกคำสั่ง ระเบียบ ประกาศ และบันทึก เพื่อให้การปฏิบัติงานเป็นไปตามนโยบาย
    และผลประโยชน์สูงสุดของบริษัท และเพื่อรักษาระเบียบ วินัย การทำงานภายในองค์กร

7.  มีอำนาจกระทำการและแสดงตนเป็นตัวแทนของบริษัทต่อบุคคลภายนอกในกิจการที่เกี่ยวข้อง
    และเป็นประโยชน์ต่อบริษัท

8.  มีอำนาจแต่งตั้งคณะทำงานชุดต่างๆ เพื่อการดำเนินกิจการหรือการบริหารงานของบริษัท
    และให้มีอำนาจในการมอบอำนาจช่วง
    และ/หรือมอบหมายให้บุคคลอื่นปฏิบัติงานเฉพาะอย่างแทนได้ โดยการมอบอำนาจช่วง
    และ/หรือการมอบหมายดังกล่าวให้อยู่ภายใต้การควบคุมของประธานเจ้าหน้าที่บริหาร
    หรืออาจมอบอำนาจเพื่อให้บุคคลดังกล่าวมีอำนาจตามที่ประธานเจ้าหน้าที่บริหารเห็นสมควร
    และภายในระยะเวลาที่ประธานเจ้าหน้าที่บริหารเห็นสมควร ซึ่งอาจยกเลิก เพิกถอน
    เปลี่ยนแปลงบุคคลที่ได้รับมอบอำนาจ หรือการมอบอำนาจนั้นๆ ได้ตามสมควร

9.  ปฏิบัติหน้าที่อื่นๆ ตามที่คณะกรรมการบริษัทมอบหมาย

10. ปฏิบัติงานด้วยความสุจริตและระมัดระวังผลประโยชน์ของบริษัท

    ทั้งนี้ การมอบหมายอำนาจหน้าที่และความรับผิดชอบของประธานเจ้าหน้าที่บริหารนั้น
    จะไม่มีลักษณะเป็นการมอบอำนาจ
    หรือมอบอำนาจช่วงที่ทำให้ประธานเจ้าหน้าที่บริหารหรือผู้รับมอบอำนาจจากประธานเจ้าหน้าที่บริหารสามารถอนุมัติรายการที่ตน
    หรือบุคคลที่อาจมีความขัดแย้ง (ตามนิยามของหน่วยงานที่เกี่ยวข้องกำหนด)
    มีส่วนได้เสียหรืออาจมีความขัดแย้งทางผลประโยชน์อื่นใดกับบริษัท หรือบริษัทย่อย
    เว้นแต่เป็นการอนุมัติรายการที่เป็นไปตามปกติธุรกิจที่มีการกำหนดขอบเขตชัดเจน

การมอบอำนาจอนุมัติค่าใช้จ่ายที่มีลักษณะลงทุน

  --------------------------------------------------------------- ---------------- ----------------
  ผู้มีอำนาจอนุมัติค่าใช้จ่าย                                              ตามแผนงบประมาณ   ไม่อยู่ในงบประมาณ

  ประธานเจ้าหน้าที่บริหารฝ่ายการเงิน หรือ ผู้จัดการทั่วไป                      ไม่เกิน 100,000    ไม่เกิน 50,000 บาท
                                                                  บาท              

  ประธานเจ้าหน้าที่บริหาร                                              ไม่เกิน 500,000    ไม่เกิน 300,000
                                                                  บาท              บาท

  ประธานเจ้าหน้าที่บริหารอนุมัติร่วมกับประธานเจ้าหน้าที่บริหารฝ่ายการเงิน          ไม่เกิน 1,000,000  ไม่เกิน 500,000
  หรือประธานเจ้าหน้าที่บริหารอนุมัติร่วมกับผู้จัดการทั่วไป 1 คน                   บาท              บาท

  ประธานเจ้าหน้าที่บริหารและประธานเจ้าหน้าที่บริหารฝ่ายการเงินและผู้จัดการทั่วไป 1 ไม่เกิน 2,000,000  ไม่เกิน 1,000,000
  คน                                                              บาท              บาท

  ประธานเจ้าหน้าที่บริหารอนุมัติร่วมกับประธานคณะกรรมการบริษัท                 มากกว่า 2,000,000 มากกว่า 1,000,000
  หรือคณะกรรมการบริษัท                                               บาท              บาท
  --------------------------------------------------------------- ---------------- ----------------

การมอบอำนาจอนุมัติค่าใช้จ่ายทั่วไป

  --------------------------------------------------------------- ---------------- ----------------
  ผู้มีอำนาจอนุมัติค่าใช้จ่าย                                              ตามแผนงบประมาณ   ไม่อยู่ในงบประมาณ

  ประธานเจ้าหน้าที่ฝ่ายการเงิน หรือ ผู้จัดการทั่วไป                           ไม่เกิน 50,000 บาท ไม่เกิน 20,000 บาท

  ประธานเจ้าหน้าที่บริหาร                                              ไม่เกิน 300,000    ไม่เกิน 100,000
                                                                  บาท              บาท

  ประธานเจ้าหน้าที่บริหารอนุมัติร่วมกับประธานเจ้าหน้าที่บริหารฝ่ายการเงิน          ไม่เกิน 1,000,000  ไม่เกิน 300,000
  หรือประธานเจ้าหน้าที่บริหารอนุมัติร่วมกับผู้จัดการทั่วไป 1 คน                   บาท              บาท

  ประธานเจ้าหน้าที่บริหารและประธานเจ้าหน้าที่บริหารฝ่ายการเงินและผู้จัดการทั่วไป 1 ไม่เกิน 2,000,000  ไม่เกิน 500,000
  คน                                                              บาท              บาท

  ประธานเจ้าหน้าที่บริหารอนุมัติร่วมกับประธานคณะกรรมการบริษัท                 มากกว่า 2,000,000 มากกว่า 500,000
  หรือคณะกรรมการบริษัท                                               บาท              บาท
  --------------------------------------------------------------- ---------------- ----------------

อนึ่ง
อำนาจหน้าที่ของประธานเจ้าหน้าที่บริหารจะไม่รวมถึงอำนาจที่ทำให้ประธานเจ้าหน้าที่บริหารสามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสีย
หรืออาจมีความขัดแย้งทางผลประโยชน์อื่นใดทำกับบริษัทหรือบริษัทย่อย (ถ้ามี)
ยกเว้นเป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่มีเงื่อนไขการค้าทั่วไปที่เป็นไปตามนโยบายและหลักเกณฑ์ที่คณะกรรมการบริษัทพิจารณาและอนุมัติไว้แล้ว

8.2.6 เลขานุการบริษัท

บริษัทได้แต่งตั้ง นายกันตภณ กิตติศิริประเสริฐ ทำหน้าที่เลขานุการบริษัท
โดยมีอำนาจหน้าที่ตามที่กำหนดไว้ในหมวดความรับผิดชอบของคณะกรรมการตามข้อกำหนดของพระราชบัญญัติหลักทรัพย์และตลาดหลักทรัพย์
รวมทั้งประสานงานให้มีการปฏิบัติตามมติของคณะกรรมการ
เพื่อให้เป็นไปตามหลักการกำกับดูแลกิจการที่ดีของบริษัท ดังนี้

1)  ให้คำแนะนำเบื้องต้นแก่กรรมการเกี่ยวกับการปฏิบัติตามกฎหมาย ข้อกำหนด กฎระเบียบ
    และข้อบังคับของบริษัท และติดตามดูแลให้มีการปฏิบัติอย่างถูกต้องและสม่ำเสมอ

2)  ดูแลให้มีการจัดประชุมผู้ถือหุ้นและประชุมคณะกรรมการให้เป็นไปตามกฎหมาย
    และข้อบังคับของบริษัท ตลอดจนข้อพึงปฏิบัติต่างๆของหน่วยราชการที่เกี่ยวข้อง

3)  ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบตามระเบียบ
    และข้อกำหนดของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์

4)  จัดทำและเก็บเอกสารดังต่อไปนี้

  4.1 ทะเบียนกรรมการ

  4.2 หนังสือนัดประชุมคณะกรรมการและรายงานการประชุมคณะกรรมการ

  4.3 หนังสือนัดประชุมผู้ถือหุ้นและรายงานการประชุมผู้ถือหุ้น

  4.4 รายงานประจำปีของบริษัท

5) เก็บรักษารายงานการมีส่วนได้เสียที่กรรมการและผู้บริหารรายงานต่อบริษัท

8.3 การสรรหากรรมการและกรรมการอิสระ

บริษัทมีคณะกรรมการสรรหา ในการคัดเลือกบุคคลที่จะแต่งตั้งเป็นกรรมการ
โดยพิจารณาจากปัจจัยหลายประการ เช่น ความรู้ ความสามารถ
และประสบการณ์ที่เป็นประโยชน์ต่อการดำเนินธุรกิจ มีความตั้งใจ และมีจริยธรรมในการทำงาน
เป็นต้น

8.3.1 การสรรหากรรมการบริษัท

ในการคัดเลือกบุคคลที่ได้รับการแต่งตั้งเป็นกรรมการบริษัทมีขั้นตอนดังนี้

1.  คณะกรรมการบริษัทประกอบด้วยกรรมการอย่างน้อย 5 คน แต่งตั้งโดยให้ที่ประชุมผู้ถือหุ้นเป็น

  ผู้เลือกตั้งกรรมการโดยใช้เสียงข้างมากตามหลักเกณฑ์และวิธีการดังต่อไปนี้

-   ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

-   ผู้ถือหุ้นแต่ละคนจะใช้คะแนนเสียงที่มีอยู่เลือกตั้งบุคคลคนเดียวหรือหลายคนเป็นกรรมการก็ได้
    ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

-   บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
    เท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

2.  ในการประชุมสามัญประจำปีทุกครั้ง
    กรรมการจะต้องออกจากตำแหน่งอย่างน้อยหนึ่งในสามโดยอัตรา
    ถ้าจำนวนกรรมการจะแบ่งออกให้เป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสาม

  กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทนั้น
  ให้จับสลากว่าผู้ใดจะออก ส่วนปีหลังๆ ต่อไป
  ให้กรรมการที่อยู่ในตำแหน่งนานที่สุดเป็นผู้ออกจากตำแหน่ง

  กรรมการผู้ออกจากตำแหน่งไปนั้นอาจจะเลือกเข้ารับตำแหน่งอีกก็ได้

บริษัท มีคณะกรรมบริษัททั้งสิ้น 7 ท่าน โดยมีกรรมการที่เป็นตัวแทนของผู้ถือหุ้นใหญ่จำนวน 2 ท่าน
ประกอบด้วยนายตัน ไห่ เหล็ง ยูจีน และนายเฮง ฮอค เคียง

8.3.2 การสรรหากรรมการอิสระและกรรมการตรวจสอบ

บริษัทมีหลักเกณฑ์ในการสรรหากรรมการอิสระและกรรมการตรวจสอบ ดังนี้

1. มีกรรมการอิสระไม่น้อยกว่า 1 ใน 3 ของกรรมการทั้งคณะ และมีจำนวนไม่ต่ำกว่า 3 คน

2. มีกรรมการตรวจสอบไม่น้อยกว่า 3 คน

3. มีคุณสมบัติตามที่ระบุไว้ดังต่อไปนี้

คุณสมบัติกรรมการอิสระ

เป็นไปตามประกาศที่เกี่ยวข้องกำหนดของตลาดหลักทรัพย์แห่งประเทศไทย ดังนี้

  1. ต้องถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัท
  ย่อย บริษัทร่วม หรือนิติบุคคลที่อาจมีความขัดแย้ง โดยให้นับรวมหุ้นที่ถือโดยผู้ที่เกี่ยวข้องด้วย

  2. ไม่เป็นหรือเคยเป็นกรรมการที่มีส่วนร่วมในการบริหารงาน ลูกจ้าง พนักงาน
  ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน หรือนิติบุคคลที่อาจมีความขัดแย้ง (ปัจจุบันและช่วง 2
  ปีก่อนได้รับการแต่งตั้ง)

  3. ไม่มีความสัมพันธ์ทางสายโลหิต หรือโดยการจดทะเบียนตามกฎหมายของผู้บริหาร
  ผู้ถือหุ้นรายใหญ่ ผู้มีอำนาจควบคุม
  หรือบุคคลที่จะได้รับการเสนอชื่อเป็นผู้บริหารหรือผู้มีอำนาจควบคุมของบริษัท หรือบริษัทย่อย

  4. ไม่มีความสัมพันธ์ด้านบริหารหรือทำธุรกิจร่วมกับบริษัท บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน หรือนิติบุคคลที่อาจมีความขัดแย้ง ทั้งปัจจุบันและ 2
  ปีก่อนวันที่ยื่นคำขออนุญาตกับสำนักงาน ก.ล.ต. ในประเด็นดังต่อไปนี้

-   ไม่เป็นหรือเคยเป็นกรรมการที่มีส่วนร่วมในการบริหาร ลูกจ้าง พนักงาน
    ที่ปรึกษาที่รับเงินเดือนประจำ

-   ไม่มีความสัมพันธ์ทางธุรกิจ เช่น ซื้อ/ขายทรัพย์สินและบริการที่มีนัยสำคัญตามที่ กลต. กำหนด
    (ใช้แนวทางในทำนองเดียวกับข้อกำหนดว่าด้วยการทำรายการที่เกี่ยวโยงกันของตลาดหลักทรัพย์)

-   ไม่เป็นหรือเคยเป็นผู้สอบบัญชี

-   ไม่เป็นหรือเคยเป็นผู้ให้บริการทางวิชาชีพใดๆ รวมถึงการให้บริการเป็นที่ปรึกษากฎหมาย
    ที่ปรึกษาทางการเงิน ซึ่งได้รับค่าบริการเกินกว่า 2 ล้านบาท ต่อปี

  5. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
  หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

  6. ไม่มีลักษณะอื่นใด ที่ทำให้ไม่สามารถให้ความเห็นอย่างอิสระเกี่ยวกับการดำเนินงานของบริษัท

คุณสมบัติกรรมการตรวจสอบ

1.  ได้รับการแต่งตั้งจากคณะกรรมการ หรือที่ประชุมผู้ถือหุ้นของบริษัท

2.  กรรมการตรวจสอบทุกคนต้องเป็นกรรมการอิสระรวมทั้งต้อง

-   ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้งและ

-   ไม่เป็นกรรมการของบริษัทใหญ่ บริษัทย่อย และบริษัทย่อยลำดับเดียวกัน
    เฉพาะที่เป็นบริษัทจดทะเบียน

    1.  มีหน้าที่ตามประกาศตลาดหลักทรัพย์แห่งประเทศไทย
        ว่าด้วยคุณสมบัติและขอบเขตการดำเนินการของคณะกรรมการตรวจสอบ

    2.  มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบ
        และต้องมีกรรมการตรวจสอบอย่างน้อย 1 คน
        ที่มีความรู้และประสบการณ์ที่จะสามารถทำหน้าที่ในการสอบทานความน่าเชื่อถือของงบการเงินได้

8.4 ค่าตอบแทนกรรมการและผู้บริหาร

บริษัทได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับอุตสาหกรรม รวมทั้งคำนึงถึงประสบการณ์ ภาระหน้าที่
ขอบเขตของบทบาทและความรับผิดชอบ เพื่อที่จะดูแล
และรักษากรรมการที่มีคุณสมบัติที่ต้องการ และได้ขออนุมัติจากที่ประชุมผู้ถือหุ้น
ส่วนค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนด
โดยพิจารณาตามบทบาท หน้าที่และความรับผิดชอบ
และผลการปฏิบัติงานและความทุ่มเทของผู้บริหารแต่ละท่าน

การจ่ายค่าตอบแทนที่เป็นตัวเงินให้แก่กรรมการและผู้บริหาร มีรายละเอียดดังนี้

ค่าตอบแทนรวมของคณะกรรมการบริษัทและคณะกรรมการชุดย่อย ในปี 2556-2558 ดังนี้

[TABLE]

หมายเหตุ ไม่มีค่าตอบแทนอื่น นอกจากค่าตอบแทนที่เป็นตัวเงินข้างต้นนี้

* นายตัน ไห่ เหล็ง ยูจีน เข้ามาดำรงตำแหน่งเป็นกรรมการ ประธานกรรมการ
และกรรมการกำหนดค่าตอบแทนและสรรหา
เมื่อวันที่ 2 พฤศจิกายน 2558 (แทน นายลี ซูน คี)

* นายเฮง ฮอค เคียง เข้ามาดำรงตำแหน่งเป็นกรรมการ เมื่อวันที่ 16 กุมภาพันธ์ 2558 (แทน
นายลัว ทู สวี)

* นายลี ซูน คี ลาออกจากการเป็นกรรมการ ประธานกรรมการ
และกรรมการกำหนดค่าตอบแทนและสรรหา เมื่อวันที่ 12 ตุลาคม 2558

* นายลัว ทู สวี เข้ามาดำรงตำแหน่งเป็นกรรมการ (แทน นางสาวลิม มุย หลิง) เมื่อวันที่ 17
มกราคม 2557 และลาออกจากการเป็นกรรมการ เมื่อวันที่ 16 กุมภาพันธ์ 2558

* นางสาวลิม มุย หลิง ลาออกจากการเป็นกรรมการ เมื่อวันที่ 17 มกราคม 2557

  * นายสิงหะ นิกรพันธุ์ เข้ามาดำรงตำแหน่งเป็นเป็นกรรมการ กรรมการอิสระ
  กรรมการตรวจสอบ และกรรมการบริหารความเสี่ยง (แทน นาย นิวัฒน์ กาญจนภูมินทร์)
  เมื่อวันที่ 1 มีนาคม 2556

* นายนิวัฒน์ กาญจนภูมินทร์ ลาออกจากการเป็นกรรมการ กรรมการอิสระ กรรมการตรวจสอบ
และกรรมการบริหารความเสี่ยง
เมื่อวันที่ 1 มีนาคม 2556

** กรรมการอิสระ

ค่าตอบแทนผู้บริหาร (ค่าตอบแทนผู้บริหารที่มีรายชื่ออยู่ในคณะผู้บริหาร) ในปี 2556-2558 ดังนี้

+---------------+-------+---------+-------+---------+-------+---------+
| ค่าตอบแทน      | ปี     |         | ปี     |         | ปี     |         |
|               | 2556  |         | 2557  |         | 2558* |         |
+---------------+-------+---------+-------+---------+-------+---------+
|               | จำน   | จำนว    | จำน   | จำนว    | จำน   | จำนว    |
|               | วนราย | นเงินรวม | วนราย | นเงินรวม | วนราย | นเงินรวม |
|               |       |         |       |         |       |         |
|               |       | (บาท)   |       | (บาท)   |       | (บาท)   |
+---------------+-------+---------+-------+---------+-------+---------+
| เ             | 8     | 25,     | 8     | 28,     | 8     | 27,     |
| งินเดือนและโบนัส |       | 676,744 |       | 158,669 |       | 110,836 |
+---------------+-------+---------+-------+---------+-------+---------+
| รวม           | 8     | 25,     | 8     | 28,     | 8     | 27,     |
|               |       | 676,744 |       | 158,669 |       | 110,836 |
+---------------+-------+---------+-------+---------+-------+---------+

  * ปี 2558 คำนวณจากผู้บริหาร 8 ท่าน เนื่องจากท่านที่ 9 ได้รับแต่งตั้งไม่ครบปี

  ค่าตอบแทนอื่นๆ ที่เป็นตัวเงิน

บริษัทได้เข้าร่วมกองทุนสำรองเลี้ยงชีพกับกองทุน
ซึ่งจดทะเบียนแล้วตามพระราชบัญญัติกองทุนสำรองเลี้ยงชีพ
โดยพนักงานจ่ายเงินสมทบเข้ากองทุนในอัตราร้อยละ 5 ของค่าจ้าง
และบริษัทจ่ายสมทบอีกส่วนหนึ่งตามอัตราที่กำหนดไว้ในข้อบังคับกองทุน

8.5 ทรัพยากรบุคคล

บุคลากร

จำนวนผู้บริหารและพนักงาน ในปี 2558 บริษัทมีบุคลากรทั้งสิ้น 77 คน แบ่งตามสายงานต่างๆ ดังนี้

+-------------------------------------------------+--------------------+
| ประเภท                                          | จำนวนพนักงาน        |
+=================================================+====================+
| ผู้บริหาร                                          | 9                  |
+-------------------------------------------------+--------------------+
| ฝ่ายพัฒนาธุรกิจ                                     | 14                 |
+-------------------------------------------------+--------------------+
| ฝ่ายลูกค้าสัมพันธ์และบริหารความเสี่ยงด้านสินเชื่อ            | 14                 |
+-------------------------------------------------+--------------------+
| ฝ่ายปฏิบัติการ                                      | 25                 |
+-------------------------------------------------+--------------------+
| ฝ่ายการเงินบัญชี                                    | 3                  |
|                                                 |                    |
| ฝ่ายกฎหมาย                                       | 1                  |
+-------------------------------------------------+--------------------+
| ฝ่ายนักลงทุนสัมพันธ์ เลขานุการ และกำกับการปฏิบัติตามกฏเกณฑ์ | 1                  |
+-------------------------------------------------+--------------------+
| ฝ่ายพัฒนาสินเชื่อ / บุคคลและธุรการ                     | 9                  |
+-------------------------------------------------+--------------------+
| เลขานุการผู้บริหาร                                  | 1                  |
+-------------------------------------------------+--------------------+
|   รวม                                           | 77                 |
+-------------------------------------------------+--------------------+

ทั้งนี้ ในระยะเวลา 3 ปีที่ผ่านมา
บริษัทไม่มีการเปลี่ยนแปลงจำนวนพนักงานอย่างมีนัยสำคัญและไม่มีข้อพิพาททางด้านแรงงานใด ๆ

  ผลตอบแทนรวมและลักษณะผลตอบแทนที่ให้กับพนักงาน (ไม่รวมกรรมการ และผู้บริหาร)

+--------------------------+-------------+--------------+-------------+
| ลักษณะผลตอบแทน            | ปี 2556      | ปี 2557       | ปี 2558      |
|                          |             |              |             |
|                          | (บาท)       | (บาท)        | (บาท)       |
+--------------------------+-------------+--------------+-------------+
| เงินเดือน / ค่าจ้าง โบนัส     | 37,051,473  | 39,277,570   | 38,794,713  |
+--------------------------+-------------+--------------+-------------+
| ค่า                       | 8,884,456   | 9,941,328    | 9,928,536   |
| ใช้จ่ายเกี่ยวกับสวัสดิการพนักงาน |             |              |             |
+--------------------------+-------------+--------------+-------------+
|   รวม                    | 45,935,929  | 49,218,898   | 48,723,249  |
+--------------------------+-------------+--------------+-------------+

  นโยบายในการพัฒนาบุคลากร

บริษัทให้ความสำคัญเป็นอย่างยิ่งในเรื่องของการพัฒนาความรู้ และความสามารถของพนักงาน
เพื่อเพิ่มประสิทธิภาพในการทำงาน คุณภาพของการให้บริการ โดยได้จัดให้มีการฝึกอบรม
การสัมมนาโดยบุคคลทั้งจากภายในและภายนอกที่จำเป็นต่อพนักงานโดยรวมและรายบุคคลอย่างสม่ำเสมอ
เพื่อเพิ่มศักยภาพในการทำงานและสามารถนำความรู้ที่ได้รับไปปรับใช้ในการทำงาน
รวมทั้งมีนโยบายในการให้ผลตอบแทนกับพนักงานในอัตราที่เหมาะสมเพื่อจูงใจและรักษาให้พนักงานทำงานกับบริษัทในระยะยาว
และนอกจากนี้
บริษัทได้จัดกิจกรรมเพื่อสานสัมพันธ์พนักงานเพื่อเป็นการสร้างความสามัคคีภายในองค์กรอย่างสม่ำเสมอ

9. การกำกับดูแลกิจการ

9.1 การกำกับดูแลกิจการ

บริษัท ไอเอฟเอส แคปปิตอล (ประเทศไทย) จำกัด (มหาชน)
ได้ตระหนักถึงการดำเนินธุรกิจด้วยความโปร่งใสและเป็นธรรมเสมอมา
ทางคณะกรรมการบริษัทได้นำหลักการกำกับดูแลกิจการที่ดี 5
หมวดโดยอ้างอิงจากหลักการกำกับดูแลกิจการที่ดีสำหรับบริษัทจดทะเบียน
ตามแนวทางที่ตลาดหลักทรัพย์แห่งประเทศไทยกำหนดมาเป็นแนวทางในการปฏิบัติ
เพื่อเสริมสร้างความโปร่งใส และเสริมสร้างองค์กรให้มีระบบบริหารจัดการที่มีประสิทธิภาพ
เพื่อเอื้อประโยชน์ต่อการดำเนินธุรกิจอันจะสร้างความเชื่อมั่นให้แก่ผู้ถือหุ้น นักลงทุน ผู้มีส่วนได้เสีย
และผู้ที่เกี่ยวข้อง ซึ่งบริษัทเชื่อว่าการกำกับดูแลกิจการที่ดีจะช่วยเพิ่มมูลค่าแก่ผู้ถือหุ้นในระยะยาว

การปฏิบัติตามหลักเกณฑ์การกำกับดูแลกิจการที่ดีของบริษัท สรุปได้ดังนี้

1.  สิทธิของผู้ถือหุ้น

คณะกรรมการบริษัทให้ความสำคัญในเรื่องสิทธิขั้นพื้นฐานของผู้ถือหุ้น รวมถึงนักลงทุนสถาบัน
โดยส่งเสริมให้มีการใช้สิทธิของตน เช่น 1) สิทธิในการได้รับใบหุ้นและสิทธิในการซื้อ รับซื้อคืน
โดยบริษัทขายหรือโอนหุ้น 2) สิทธิในการมีส่วนแบ่งในผลกำไร/เงินปันผลของกิจการ 3)
สิทธิในการพิจารณาค่าตอบแทนกรรมการให้ผู้ถือหุ้นพิจารณาเป็นประจำทุกปี 4)
สิทธิในการออกเสียงในที่ประชุมผู้ถือหุ้นเพื่อแต่งตั้ง และถอดถอนกรรมการ 5)
สิทธิในการแต่งตั้งผู้สอบบัญชีและกำหนดค่าสอบบัญชี หรือ 6) สิทธิในเรื่องการตัดสินใจอื่นๆ
ที่มีผลกระทบสำคัญต่อบริษัท เช่น การจัดสรรเงินปันผล การกำหนด
หรือการแก้ไขข้อบังคับและหนังสือบริคณห์สนธิ การลดทุนหรือเพิ่มทุน และการอนุมัติรายการพิเศษ
เป็นต้น

-   ก่อนการประชุม

ทางบริษัทได้จัดส่งหนังสือเชิญประชุม และเอกสารประกอบรวมถึงหนังสือมอบฉันทะทั้ง 3 แบบ
คือแบบทั่วไปซึ่งเป็นแบบที่ง่ายและไม่ซับซ้อน(แบบ ก)
แบบที่กำหนดรายการต่างๆที่จะมอบฉันทะที่ละเอียดชัดเจนตายตัว (แบบ ข)
และแบบที่ใช้เฉพาะกรณีผู้ถือหุ้นเป็นผู้ลงทุนต่างประเทศและแต่งตั้งให้คัสโตเดียน (Custodian)
ในประเทศไทยเป็นผู้รับฝากและดูแลหุ้น (แบบ ค) รวมทั้งเอกสารที่ต้องใช้ในการมอบฉันทะ
และวิธีการใช้ให้ทราบโดยคำนึงถึงความถูกต้อง เพียงพอ และชัดเจนของข้อมูล
แก่ผู้ถือหุ้นล่วงหน้ามากกว่า 21 วัน รวมทั้งทางบริษัทได้มีการประกาศในเว็บไซต์ของบริษัท ล่วงหน้า
30 วันก่อนวันประชุม และติดประกาศหนังสือบอกกล่าวเรียกประชุมที่สำนักงานใหญ่
รวมถึงโฆษณาคำบอกกล่าวเชิญประชุมในหนังสือพิมพ์ติดต่อกันเป็นระยะเวลาต่อเนื่อง 3 วัน
ก่อนวันประชุมอย่างน้อย 3 วัน

บริษัทได้เปิดโอกาสให้ผู้ถือหุ้นเสนอระเบียบวาระการประชุมสามัญผู้ถือหุ้น
และเสนอชื่อบุคคลเข้ารับพิจารณาเลือกตั้งเป็นกรรมการบริษัท ระหว่างวันที่ 15 ตุลาคม 2558 -
15 ธันวาคม 2558 โดยเปิดเผยหลักเกณฑ์และวิธีการบนเว็บไซต์ของบริษัท
www.ifscapthai.com ภายใต้หัวข้อ “นักลงทุนสัมพันธ์” และ “ห้องข่าว”
รวมทั้งช่องทางของตลาดหลักทรัพย์แห่งประเทศไทย
ซึ่งเป็นการดำเนินการล่วงหน้าก่อนวันสิ้นสุดรอบบัญชี
นอกจากนี้ทางคณะกรรมการถือนโยบายที่จะไม่เพิ่มวาระการประชุมที่ไม่ได้แจ้งล่วงหน้าโดยไม่จำเป็น

-   วันประชุมผู้ถือหุ้น

การประชุมสามัญผู้ถือหุ้น ประจำปี 2558 ได้จัดขึ้น เมื่อวันที่ 20 เมษายน 2558 ณ โรงแรมดิ
เอทัส ลุมพินี ซึ่งใกล้กับสถานีรถไฟฟ้ามหานครสถานีลุมพินี (MRT)
ทั้งนี้เพื่อความสะดวกในการเดินทางของผู้ถือหุ้น
รวมทั้งทางบริษัทได้เลือกห้องประชุมที่สามารถรองรับผู้เข้าร่วมประชุมได้อย่างเหมาะสม
และเปิดให้ผู้ถือหุ้นลงทะเบียนล่วงหน้าก่อนการประชุมเป็นเวลาอย่างน้อยหนึ่งชั่วโมง
รวมทั้งจัดให้มีเจ้าหน้าที่คอยดูแล ให้ความสะดวก
รวมทั้งมีการจัดเตรียมอากรแสตมป์สำหรับผู้ถือหุ้นที่มีการมอบฉันทะมา โดยไม่ต้องเสียค่าใช้จ่ายใดๆ
และบริษัทจะไม่กระทำการใดๆ ที่เป็นการจำกัดสิทธิในการเข้าร่วมประชุมของผู้ถือหุ้น
ซึ่งผู้ถือหุ้นทุกท่านมีสิทธิเข้าร่วมประชุมตลอดระยะเวลาการประชุม

ก่อนเริ่มการประชุมผู้ถือหุ้น ประธานที่ประชุมแนะนำคณะกรรมการ คณะผู้บริหาร
ผู้สอบบัญชีของบริษัทและที่ปรึกษาทางกฎหมาย แล้วชี้แจงถึงกฎ กติกาทั้งหมด
รวมถึงวิธีการนับคะแนนเสียงในแต่ละวาระ ประธานฯ จะให้ผู้เข้าร่วมประชุมเสนอความคิดเห็น
ข้อเสนอแนะ รวมถึงคำถามที่มีในแต่ละวาระการประชุม หลังจากนั้น ประธานฯ
และผู้บริหารจะทำการตอบข้อซักถามอย่างตรงประเด็น
แล้วจึงให้ที่ประชุมออกเสียงลงมติในวาระนั้นๆ
ตามลำดับโดยจะไม่เพิ่มวาระการประชุมโดยไม่แจ้งให้ผู้ถือหุ้นทราบล่วงหน้า
เว้นแต่ที่ประชุมจะมีมติให้เปลี่ยนลำดับวาระด้วยคะแนนเสียงไม่น้อยกว่า 2 ใน 3
ของจำนวนผู้ถือหุ้นที่เข้าประชุม

ในการประชุมทุกครั้งจะมีการจดรายงานการประชุมและสรุปด้วยการลงมติพร้อมกับนับคะแนนเสียง
ซึ่งทางบริษัทใช้โปรแกรมการจัดประชุมผู้ถือหุ้นตามมาตรฐานของบริษัทและของศูนย์รับฝากหลักทรัพย์
(ประเทศไทย) จำกัด (TSD) ในการลงทะเบียนและนับคะแนน
เพื่อประสิทธิภาพความถูกต้องและความโปร่งใสต่อผู้ถือหุ้น
และผู้ถือหุ้นสามารถเห็นคะแนนในแต่ละวาระได้ทันทีเมื่อการนับคะแนนเสร็จสิ้น

2. การปฏิบัติต่อผู้ถือหุ้นอย่างเท่าเทียมกัน

คณะกรรมการบริษัทได้ตระหนักถึงสิทธิขั้นพื้นฐานของผู้ถือหุ้น รวมถึงนักลงทุนสถาบัน
ในการประชุมแต่ละครั้งจะกำกับดูแลให้ผู้ถือหุ้นทุกรายได้รับการปฏิบัติอย่างเท่าเทียมกัน
โดยผู้ถือหุ้นทุกรายจะได้รับข้อมูลเกี่ยวกับวันประชุม และวาระการประชุมเป็นการล่วงหน้า
โดยบริษัทจะดำเนินการเรียกประชุม
จัดส่งเอกสารและแจ้งวาระการประชุมเป็นการล่วงหน้าตามที่กฎหมายกำหนด
และเผยแพร่ข้อมูลประกอบวาระการประชุมผู้ถือหุ้นล่วงหน้าไว้ที่เว็ปไซต์ของบริษัท
(www.ifscapthai.com) ในหมวดนักลงทุนสัมพันธ์ก่อนที่จะจัดส่งเอกสาร
จึงทำให้ผู้ถือหุ้นสามารถเข้าถึงข้อมูลเกี่ยวกับหนังสือเชิญประชุม รายงานประจำปี
ตลอดจนข้อมูลสำคัญอื่นๆ ที่จะเผยแพร่ให้นักลงทุนได้รับทราบรวดเร็วยิ่งขึ้น
นอกจากนี้ในการประชุมจะเปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัท
และแสดงความคิดเห็นและข้อเสนอแนะต่างๆ
มีการบันทึกการประชุมถูกต้องครบถ้วนเพื่อให้ผู้ถือหุ้นสามารถตรวจสอบได้

คณะกรรมการบริษัทกำหนดให้มีการใช้บัตรลงคะแนนเสียงในวาระต่างๆ
ผู้ถือหุ้นมีสิทธิในการออกเสียงลงคะแนนแบบหนึ่งหุ้นต่อหนึ่งเสียงโดยเท่าเทียมกัน
และการเลือกตั้งกรรมการ บริษัทจะจัดให้มีการเลือกตั้งกรรมการเป็นรายบุคคล
เพื่อความโปร่งใสและตรวจสอบได้ในกรณีที่มีข้อโต้แย้งในภายหลัง

คณะกรรมการบริษัทให้ความสำคัญในการปฏิบัติต่อผู้ถือหุ้นอย่างเท่าเทียมกัน
โดยผู้ถือหุ้นสามารถแสดงความคิดเห็น
ข้อเสนอแนะต่างๆให้กับบริษัทผ่านช่องทางการสื่อสารกับนักลงทุนสัมพันธ์
และในการประชุมสามัญผู้ถือหุ้นประจำปีของบริษัทในแต่ละครั้ง
รวมถึงการเปิดโอกาสให้ผู้ถือหุ้นที่ไม่สามารถเข้าร่วมประชุมสามารถมอบอำนาจให้กรรมการอิสระอย่างน้อย
1 ท่าน
หรือผู้รับมอบอำนาจเป็นตัวแทนในการเข้าร่วมประชุมและออกเสียงลงคะแนนในที่ประชุมผู้ถือหุ้นได้
ซึ่งทางบริษัทจะปฏิบัติต่อผู้รับมอบฉันทะเสมือนเป็นผู้ถือหุ้นท่านหนึ่ง

คณะกรรมการบริษัทมีนโยบายปฏิบัติตามข้อบังคับของบริษัท
กฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง
หรือข้อกำหนดของตลาดหลักทรัพย์แห่งประเทศไทย และหน่วยงานอื่นที่เกี่ยวข้อง ทั้งนี้
คณะกรรมการให้ความสำคัญในการปฏิบัติตามข้อกำหนดเกี่ยวกับการทำรายการที่เกี่ยวโยงกัน
การได้มาและจำหน่ายไปซึ่งสินทรัพย์ที่สำคัญของบริษัท
การเปิดเผยข้อมูลการทำรายการที่เกี่ยวโยงกัน
และการใช้ข้อมูลภายในเพื่อหาผลประโยชน์ให้แก่ตนเองหรือผู้อื่น
ตลอดจนกำหนดให้มีการดำเนินการต่างๆ
เพื่อป้องกันการทำรายการที่อาจก่อให้เกิดความขัดแย้งทางผลประโยชน์

คณะกรรมการบริษัทมีนโยบายห้ามกรรมการและผู้บริหารนำข้อมูลภายในของบริษัท
ซึ่งยังไม่เปิดเผยต่อสาธารณชนไปเปิดเผยหรือใช้ซื้อขายหลักทรัพย์
รวมทั้งแสวงหาผลประโยชน์ส่วนตนหรือเพื่อประโยชน์แก่ผู้อื่น ไม่ว่าโดยทางตรงหรือทางอ้อม

3. บทบาทของผู้มีส่วนได้เสีย

บริษัทให้ความสำคัญต่อสิทธิของผู้มีส่วนได้เสียทุกกลุ่มที่เกี่ยวข้องกับบริษัท
ตามสิทธิที่ควรได้รับการปฏิบัติอย่างเท่าเทียมกันและเป็นธรรม
รวมถึงไม่กระทำการใดๆอันเป็นการละเมิดสิทธิของผู้มีส่วนได้เสียเหล่านี้ด้วย
และเพื่อให้เป็นไปตามหลักการกำกับดูแลกิจการที่ดี บริษัทได้จัดทำนโยบายต่อต้านคอร์รัปชั่น
เพื่อกำหนดกฎเกณฑ์และแนวทางปฏิบัติให้กรรมการ ผู้บริหาร และพนักงานได้ยึดถือปฏิบัติ
โดยมุ่งเน้นการต่อต้านการทุจริตในทุกรูปแบบ
และได้แสดงเจตนารมณ์ในการต่อต้านการทุจริตโดยเข้าเป็นสมาชิกในแนวร่วมปฏิบัติของภาคเอกชนใรการต่อต้านการทุจริต
(Private Sector Collective Action Against Corruption)
(สามารถดูรายละเอียดเพิ่มเติมได้ที่ “นโยบายต่อต้านการคอร์รัปชั่น” บนเว็บไซต์ของบริษัท)
โดยบทบาทของผู้มีส่วนได้เสียต่อองค์กร สามารถสรุปได้ดังนี้

-   ผู้ถือหุ้น:บริษัทปฏิบัติต่อผู้ถือหุ้นทุกรายอย่างเป็นธรรมและโปร่งใส
    รายงานสถานภาพและแนวโน้มในอนาค ขององค์กรให้รับทราบตามความเป็นจริงอย่างถูกต้อง
    ครบถ้วน และทันเหตุการณ์

-   ลูกค้า: บริษัทให้บริการที่มีคุณภาพรวดเร็วเพื่อตอบสนองความต้องการของลูกค้า
    ภายใต้เงื่อนไขที่เป็นธรรมทั้งสองฝ่าย รวมถึงการเก็บรักษาความลับของลูกค้า
    โดยบริษัทได้มีการกำหนดนโยบายและแนวปฏิบัติต่อลูกค้า
    และเปิดเผยไว้ให้เป็นที่ทราบในจรรยาบรรณธุรกิจของบริษัท

-   คู่ค้าและ/หรือเจ้าหนี้: บริษัทปฏิบัติต่อคู่ค้าและเจ้าหนี้อย่างเสมอภาพและเป็นธรรม โปร่งใส
    เป็นไปตามสัญญาหรือเงื่อนไขที่ตกลงกัน
    โดยบริษัทได้มีการกำหนดนโยบายและแนวปฏิบัติต่อคู่ค้าและ/หรือเจ้าหนี้
    และเปิดเผยไว้ให้เป็นที่ทราบในจรรยาบรรณธุรกิจของบริษัทซึ่งตั้งอยู่บนพื้นฐานของความยุติธรรมและโปร่งใส

-   พนักงาน: บริษัทปฏิบัติกับพนักงานอย่างเท่าเทียมกัน
    มีนโยบายการให้ผลตอบแทนและการแต่งตั้งที่เป็นธรรมและเหมาะสมสอดคล้องกับสภาวะเศรษฐกิจและผลสำเร็จขององค์กรในแต่ละปี
    และเทียบเคียงได้กับบริษัทในอุตสาหกรรมเดียวกัน
    รวมทั้งดูแลสภาพแวดล้อมในการทำงานให้มีความปลอดภัย พัฒนาความรู้ ความสามารถ
    และทักษะของพนักงานอย่างสม่ำเสมอ
    โดยมีการฝึกอบรมและจัดสัมมนาให้ความรู้กับพนักงานอย่างต่อเนื่อง
    เพื่อเพิ่มความรู้และทักษะที่จำเป็นต่อการปฏิบัติหน้าที่
    รวมทั้งได้มีการจัดตั้งกองทุนสำรองเลี้ยงชีพสำหรับพนักงานอีกด้วย

-   คู่แข่ง: บริษัทประพฤติตามกติกาการแข่งขันที่ดี หลีกเลี่ยงวิธีการไม่สุจริตหรือไม่เหมาะสม
    และไม่ทำลายชื่อเสียงของคู่แข่ง โดยบริษัทได้มีการกำหนดนโยบายและแนวปฏิบัติต่อคู่แข่ง
    และเปิดเผยไว้ให้เป็นที่ทราบในจรรยาบรรณธุรกิจของบริษัท

-   สังคม ชุมชนและสิ่งแวดล้อม:
    บริษัทสนับสนุนให้พนักงานมีส่วนร่วมในกิจกรรมเพื่อร่วมสร้างสรรค์สังคม ชุมชน
    และสิ่งแวดล้อมอย่างต่อเนื่องเสมอมาเพื่อให้ชุมชนมีคุณภาพที่ดีขึ้น
    ทั้งที่ดำเนินการเองและร่วมมือกับภาครัฐ ภาคเอกชนและชุมชน

นอกจากนี้ บริษัทได้จัดทำข้อพึงปฏิบัติเกี่ยวกับจรรยาบรรณธุรกิจเพื่อให้กรรมการ ผู้บริหาร
และพนักงานทุกคนในองค์กรยึดเป็นแนวทางปฏิบัติหน้าที่ตามภารกิจของตนด้วยความซื่อสัตย์ สุจริต
และเที่ยงธรรม
โดยบริษัทจะกำกับและติดตามเพื่อให้มีการปฏิบัติตามแนวทางของจรรยาบรรณธุรกิจดังกล่าวอย่างจริงจัง
รวมถึงการกำหนดบทลงโทษทางวินัยไว้ด้วย
บริษัทยังได้จัดให้มีช่องทางในการยื่นข้อร้องเรียนหรือรายงานถึงข้อกังวลใจเกี่ยวกับพฤติกรรมใดๆ
ที่อาจก่อให้เกิดการกระทำที่ไม่เหมาะสมผิดจริยธรรม หรืออาจก่อให้เกิดการฝ่าฝืนกฎหมาย
ความประพฤติที่ไม่เหมาะสมทางการเงินหรือฉ้อโกง
หรือสามารถรายงานเมื่อพบเห็นการกระทำผิดกฎหมายหรือการกระทำผิดต่อนโยบายบริษัท
โดยทุกข้อร้องเรียนสามารถยื่นต่อบุคคลใดบุคคลหนึ่งดังต่อไปนี้ ประธานเจ้าหน้าที่บริหาร
เลขานุการบริษัท หัวหน้าฝ่ายนักลงทุนสัมพันธ์ เลขานุการ และกำกับการปฏิบัติตามกฎเกณฑ์
หัวหน้าฝ่ายบุคคลและธุรการ หรือบุคคลที่มีตำแหน่งสูงกว่า (ประธานกรรมการตรวจสอบ)
และจะถูกเก็บรักษาเป็นความลับ

4. การเปิดเผยข้อมูลและความโปร่งใส

คณะกรรมการบริษัทดูแลให้บริษัทเปิดเผยข้อมูลสำคัญที่เกี่ยวข้องกับบริษัทต่อสาธารณะ
ทั้งข้อมูลทางการเงิน รายงานทางการเงิน และข้อมูลที่มิใช่ทางการเงินอย่างถูกต้อง ทันเวลา
และโปร่งใส ทั้งภาษาไทย และภาษาอังกฤษ
เป็นไปตามข้อกำหนดของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ (“สำนักงาน ก.ล.ต.”)

ในส่วนของคุณภาพของรายงานทางการเงิน บริษัทได้แต่งตั้ง บริษัท ดีลอยท์ ทู้ช โธมัทสุ ไชยยศ
สอบบัญชี จำกัด (“สำนักงาน”) ในการเป็นผู้สอบบัญชีของบริษัท
ซึ่งสำนักงานเป็นผู้สอบบัญชีที่ได้รับความเห็นชอบจากสำนักงาน ก.ล.ต. มีความเป็นอิสระ
และไม่มีความสัมพันธ์ใดๆ กับบริษัท ทำให้สามารถมั่นใจได้ว่า
ข้อมูลที่แสดงในรายงานทางการเงินมีความถูกต้อง เป็นไปตามมาตรฐานการบัญชีที่รับรองทั่วไป
อีกทั้งยังกำหนดให้คณะกรรมการตรวจสอบ เป็นผู้ดูแลพิจารณากลั่นกรองรายงานทางการเงิน
รวมถึงการเปิดเผยข้อมูลในงบการเงินของบริษัท นอกจากนี้
บริษัทได้มีการเปิดเผยรายงานผู้สอบบัญชี คำอธิบายและวิเคราะห์งบการเงิน
พร้อมทั้งรายงานความรับผิดชอบของคณะกรรมการบริษัทต่อรายงานทางการเงิน
รายงานของคณะกรรมการตรวจสอบ เปิดเผยบทบาทหน้าที่ของคณะกรรมการบริษัท
และคณะกรรมการชุดย่อย จำนวนครั้งที่กรรมการแต่ละท่านเข้าร่วมประชุม
เปิดเผยข้อมูลค่าตอบแทนกรรมการและผู้บริหารในรายงานประจำปี

คณะกรรมการบริษัทให้ความสำคัญต่อการเปิดเผยข้อมูลที่มีความถูกต้อง ครบถ้วน ทันเวลา
และโปร่งใส
และทั่วถึงทั้งรายงานข้อมูลทางการเงินและข้อมูลทั่วไป บริษัทจึงได้จัดตั้งฝ่ายนักลงทุนสัมพันธ์
โดยมอบหมายให้
นายกันตภณ กิตติศิริประเสริฐ เป็นผู้รับผิดชอบในเรื่องการเปิดเผยข้อมูลสารสนเทศที่สำคัญของบริษัท
เพื่อเป็นตัวแทนในการสื่อสารกับนักลงทุนที่เป็นสถาบัน ผู้ถือหุ้น และนักวิเคราะห์ทั่วไป ทั้งนี้
นักลงทุนทั่วไปสามารถติดต่อขอทราบข้อมูลของบริษัทได้ที่หมายเลขโทรศัพท์ 02-285-6326-32
หรือที่เว็บไซต์ www.ifscapthai.com

5. ความรับผิดชอบของคณะกรรมการ

คณะกรรมการบริษัทมีบทบาทสำคัญในการกำกับดูแลกิจการ
และมีความรับผิดชอบต่อการปฏิบัติหน้าที่ผู้ถือหุ้น เพื่อประโยชน์สูงสุดของบริษัทและผู้ถือหุ้นโดยรวม

โครงสร้างคณะกรรมการ

การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวนที่เหมาะสม
และสมดุลระหว่างกรรมการที่เป็นผู้บริหารกับกรรมการที่ไม่ได้เป็นผู้บริหาร
กรรมการบริษัททั้งหมดมีจำนวน 7 ท่าน ประกอบด้วย กรรมการที่เป็นผู้บริหาร จำนวน 2 ท่าน
กรรมการที่ไม่เป็นผู้บริหารจำนวน 5 ท่าน ทั้งนี้
ในจำนวนกรรมการทั้งหมดเป็นกรรมการอิสระจำนวน 3 ท่าน
และเป็นกรรมการที่มาจากตัวแทนผู้ถือหุ้นจำนวน 2 ท่าน

วาระการดำรงตำแหน่ง

วาระการดำรงตำแหน่งของกรรมการแต่ละท่านเป็นไปตามข้อบังคับของบริษัท
กรรมการต้องออกจากตำแหน่งอย่างน้อย 1 ใน 3 โดยกรรมการผู้ออกจากตำแหน่งไปนั้น
อาจได้รับเลือกเข้ารับตำแหน่งได้อีก

การรวมหรือแยกตำแหน่ง

ประธานกรรมการบริษัทไม่มีความสัมพันธ์ใดๆกับฝ่ายบริหาร
และมิได้เป็นบุคคลเดียวกันกับประธานเจ้าหน้าที่บริหาร ทั้งนี้
มีการแบ่งหน้าที่ออกจากกันชัดเจนระหว่างการกำหนดนโยบายและการกำกับดูแล
กับการบริหารงานประจำ

เลขานุการบริษัท

คณะกรรมการบริษัทได้แต่งตั้งนายกันตภณ กิตติศิริประเสริฐ ประธานเจ้าหน้าที่การเงิน
เป็นเลขานุการบริษัทเพื่อดูแลกิจกรรมของคณะกรรมการบริษัท
รวมทั้งประสานงานให้มีการปฏิบัติตามมติคณะกรรมการ

คณะกรรมการชุดย่อย

คณะกรรมการบริษัทได้จัดตั้งคณะกรรมการชุดย่อยอีก 3 ชุด
เพื่อแบ่งเบาภาระหน้าที่ในการทำงานของคณะกรรมการบริษัท ศึกษาในรายละเอียด
และกลั่นกรองงานตามความจำเป็น ซึ่งได้แก่ (1)
คณะกรรมการตรวจสอบเพื่อช่วยในการกำกับดูแลกิจการของบริษัท ด้านรายงานทางการเงิน
และด้านการปฏิบัติตามกฏระเบียบ และนโยบาย (2)
คณะกรรมการกำหนดค่าตอบแทนและสรรหาเพื่อช่วยในกระบวนการพิจารณาค่าตอบแทนที่เหมาะสม
โดยใช้ข้อมูลค่าตอบแทนของบริษัทในอุตสาหกรรมเดียวกัน และ (3)
คณะกรรมการบริหารความเสี่ยงเพื่อช่วยพิจารณานโยบายด้านบริหารความเสี่ยงที่ครอบคลุมทั้งองค์กรของบริษัทในปัจจุบันมีความเพียงพอและเหมาะสม
ในระดับความเสี่ยงที่ยอมรับได้และมีการนำไปปฏิบัติอย่างต่อเนื่อง

บทบาท หน้าที่ และความรับผิดชอบของคณะกรรมการ

ภาวะผู้นำและวิสัยทัศน์

คณะกรรมการบริษัทประกอบด้วยกรรมการที่มีความรู้ ความสามารถ
และประสบการณ์ที่เป็นประโยชน์ต่อการดำเนินธุรกิจ
คณะกรรมการบริษัทมีส่วนร่วมในการให้ความเห็นในการกำหนดวิสัยทัศน์และภารกิจ กลยุทธ์
เป้าหมายทางการเงิน ความเสี่ยง แผนงาน และงบประมาณของบริษัท
ตลอดจนกำกับดูแลฝ่ายจัดการให้ดำเนินการเป็นไปตามแผนงานและนโยบายที่กำหนดไว้อย่างมีประสิทธิภาพและประสิทธิผล

บทบาทด้านผลการดำเนินงาน

คณะกรรมการบริษัทจัดให้มีแผนธุรกิจ และงบประมาณ (Corporate Plan)
โดยมีเป้าหมายที่ชัดเจน และสามารถวัดผลได้ เพื่อให้ฝ่ายบริหารนำไปปฏิบัติ และประเมินผล
รวมทั้งรายงานการวิเคราะห์การดำเนินงานโดยฝ่ายบริหารต่อคณะกรรมการบริษัทเพื่อรับทราบความคืบหน้า
เพื่อให้การดำเนินงานประสบผลสำเร็จตามเป้าหมาย

บทบาทการกำกับดูแลกิจการที่ดี

คณะกรรมการบริษัทมีความรับผิดชอบในการกำกับดูแลกิจการที่ดีให้บริษัทดำเนินการให้ครบถ้วน อาทิ
เช่น การแสดงข้อมูลที่เกี่ยวกับผลประกอบการด้านต่างๆ เช่น ข้อมูลทางการเงิน
การบริหารความเสี่ยง การลงทุน สภาพคล่อง ข้อมูลด้านทรัพย์สินและหนี้สิน
ตลาดจนการปฏิบัติตามกฎหมาย กฎระเบียบต่างๆ รวมทั้งจัดให้มีการประเมิน Board
Self-Assessment เพื่อหาแนวทางเพื่อนำไปพัฒนาและปรับปรุงให้ดีต่อไป

ความขัดแย้งทางผลประโยชน์

คณะกรรมการบริษัทได้ระมัดระวังในการป้องกันความขัดแย้งทางผลประโยชน์ที่อาจจะเกิดขึ้น
จึงได้กำหนดแนวทางปฏิบัติสำหรับบริษัท กรรมการและผู้บริหารในการเข้าทำรายการระหว่างกัน
กำหนดมาตรการและขั้นตอนในการอนุมัติให้เข้าทำรายการระหว่างกัน
และนโยบายหรือแนวโน้มการทำรายการระหว่างกันในอนาคต
ให้สอดคล้องและเป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ
คำสั่ง หรือข้อกำหนดของตลาดหลักทรัพย์แห่งประเทศไทย และหน่วยงานอื่นที่เกี่ยวข้องกำหนด
รวมทั้งเปิดเผยข้อมูลรายการที่เกี่ยวโยงกันไว้ในงบการเงิน รายงานประจำปี
และแบบแสดงรายงานข้อมูลประจำปี (แบบ 56-1) เพื่อให้ผู้ถือหุ้นสามารถตรวจสอบได้

จริยธรรมทางธุรกิจ

บริษัทได้จัดทำจรรยาบรรณธุรกิจ เพื่อเป็นแนวทางให้กรรมการ ผู้บริหาร พนักงานยึดถือปฏิบัติ
ซึ่งครอบคลุมถึงเรื่องความเป็นธรรมต่อผู้ถือหุ้น การคำนึงถึงสิทธิของผู้มีส่วนได้ส่วนเสียกลุ่มต่างๆ
การหลีกเลี่ยงการกระทำใดๆที่ขัดแย้งทางผลประโยชน์ของบริษัท
ความรับผิดชอบต่อทรัพย์สินของบริษัท การหลีกเลี่ยงการใช้ข้อมูลภายในเพื่อเอื้อประโยชน์ส่วนตน
การเปิดเผยข้อมูลอย่างถูกต้องและทันเวลา ความรับผิดชอบต่อสังคมและส่วนรวม

ระบบการควบคุมภายในและการตรวจสอบภายใน

คณะกรรมการบริษัทตระหนักถึงความสำคัญในการจัดให้มีระบบการควบคุมภายในเพื่อให้เป็นที่ยอมรับ
และเชื่อถือต่อผู้ถือหุ้น ตลอดจนผู้มีส่วนได้เสีย
โดยบริษัทได้จัดตั้งคณะกรรมการตรวจสอบซึ่งมีสมาชิกเป็นกรรมการอิสระทั้งหมดเพื่อดูแลระบบการควบคุมภายในของบริษัทให้มีประสิทธิภาพและประสิทธิผล
ดูแลรายงานทางการเงินให้มีความถูกต้อง ครบถ้วน และเชื่อถือได้ ดูแลระบบการทำงานที่ถูกต้อง
โปร่งใส ตรวจสอบได้โดยเฉพาะเรื่องของความขัดแย้งทางผลประโยชน์
ตลอดจนดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
หรือกฎหมายอื่นที่เกี่ยวข้องกับการประกอบธุรกิจของบริษัท ในปี 2558
คณะกรรมการตรวจสอบได้มีการประชุมร่วมกัน 4 ครั้ง และทุกครั้งได้ประชุมร่วมกับผู้สอบบัญชี
ฝ่ายจัดการของบริษัท หัวหน้าฝ่ายบัญชีของบริษัท รวมถึงผู้ที่เกี่ยวข้องอื่นตามความจำเป็น
เพื่อพิจารณาและให้ข้อเสนอแนะในการปรับปรุงระบบการควบคุมภายในของบริษัท
นอกจากนี้บริษัทได้ว่าจ้างบริษัท เอเอ็มซี อินเตอร์เนชั่นแนล คอนซัลติ้ง จำกัด
เป็นผู้ตรวจสอบภายในของบริษัท รวมถึงการมีผู้ตรวจสอบภายในจากบริษัท ไอเอฟเอส แคปปิตอล
จำกัด (สิงคโปร์) ทำหน้าที่ตรวจสอบการปฏิบัติงานของระบบงานต่างๆ ให้เป็นไปอย่างเหมาะสม
และรายงานผลการตรวจสอบภายในตามแผนที่ได้กำหนดไว้ล่วงหน้าประจำปีต่อคณะกรรมการตรวจสอบได้รับทราบ

การประชุมคณะกรรมการ

กรรมการบริษัทมีการเข้าร่วมประชุมคณะกรรมการบริษัทอย่างสม่ำเสมอ
เพื่อรับทราบและร่วมกันตัดสินใจในการดำเนินธุรกิจของบริษัท
โดยคณะกรรมการบริษัทมีการประชุมอย่างน้อยปีละ 5 ครั้ง
และมีการกำหนดตารางการประชุมล่วงหน้าเป็นประจำทุกปี
และมีการประชุมเพิ่มเติมตามความจำเป็น
มีการส่งหนังสือเชิญประชุมพร้อมระเบียบวาระการประชุมที่ชัดเจนและเอกสารประกอบการประชุมเพียงพอจัดส่งให้กรรมการล่วงหน้าไม่น้อยกว่า
10 วัน เว้นแต่ในกรณีจำเป็นเร่งด่วน เพื่อรักษาสิทธิหรือประโยชน์ของบริษัท
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม ในการประชุม
คณะกรรมการเปิดโอกาสให้ผู้บริหารระดับสูงได้มีส่วนร่วมในการเข้าร่วมประชุม
เพื่อตอบข้อซักถามในประเด็นที่มีข้อสงสัย รายงานการประชุมจะมีการจดบันทึกเป็นลายลักษณ์อักษร
และจะจัดเก็บรายงานการประชุมที่ผ่านการรับรองจากที่ประชุมแล้ว
เพื่อให้กรรมการหรือผู้มีส่วนเกี่ยวข้องสามารถตรวจสอบได้
โดยการเข้าร่วมประชุมคณะกรรมการบริษัทในปี 2556 – 2558 มีดังนี้

+-----------------+----------------+----------------+----------------+
|                 | ปี 2556         | ปี 2557         | ปี 2558         |
+-----------------+----------------+----------------+----------------+
| กรรมการ         | จำนวนค         | จำนวนค         | จำนวนค         |
|                 | รั้งที่เข้าร่วมประชุม | รั้งที่เข้าร่วมประชุม | รั้งที่เข้าร่วมประชุม |
|                 | /              | /              | /              |
|                 |                |                |                |
|                 | จำ             | จำ             | จำ             |
|                 | นวนครั้งการประชุม | นวนครั้งการประชุม | นวนครั้งการประชุม |
+-----------------+----------------+----------------+----------------+
| 1. นายตัน ไห่     | -              | -              | 1/5            |
| เหล็ง ยูจีน*       |                |                |                |
+-----------------+----------------+----------------+----------------+
| 2. นายตัน เล เยน | 5/5            | 5/5            | 5/5            |
+-----------------+----------------+----------------+----------------+
| 3. นายเฮง ฮอค   | -              | -              | 4/5            |
| เคียง*           |                |                |                |
+-----------------+----------------+----------------+----------------+
| 4. นายนิพัทธ์      | 5/5            | 5/5            | 5/5            |
| จำรูญรัตน์         |                |                |                |
+-----------------+----------------+----------------+----------------+
| 5. ดร. ธรรมนูญ   | 5/5            | 5/5            | 5/5            |
| อานันโทไทย**     |                |                |                |
+-----------------+----------------+----------------+----------------+
| 6. นายสุเวทย์     | 4/5            | 4/5            | 4/5            |
| ธีรวชิรกุล**       |                |                |                |
|                 | 3/5            | 5/5            | 5/5            |
| 7. นายสิงหะ      |                |                |                |
| นิกรพันธุ์*(**)     |                |                |                |
+-----------------+----------------+----------------+----------------+
| 8. นายลี ซูน คี*   | 5/5            | 5/5            | 4/5            |
|                 |                |                |                |
| 9. นายลัว ทู สวี*  | -              | 5/5            | -              |
|                 |                |                |                |
| 10. นางสาวลิม มุย | 4/5            | -              | -              |
| หลิง*            |                |                |                |
|                 | 2/5            | -              | -              |
| 11. นายนิวัฒน์     |                |                |                |
| กาญจนภูมินทร์*     |                |                |                |
+-----------------+----------------+----------------+----------------+

หมายเหตุ

* นายตัน ไห่ เหล็ง ยูจีน เข้ามาดำรงตำแหน่งเป็นกรรมการ ประธานกรรมการ
และกรรมการกำหนดค่าตอบแทนและสรรหา
เมื่อวันที่ 2 พฤศจิกายน 2558 (แทน นายลี ซูน คี)

* นายเฮง ฮอค เคียง เข้ามาดำรงตำแหน่งเป็นกรรมการ เมื่อวันที่ 16 กุมภาพันธ์ 2558 (แทน
นายลัว ทู สวี)

* นายลี ซูน คี ลาออกจากการเป็นกรรมการ ประธานกรรมการ
และกรรมการกำหนดค่าตอบแทนและสรรหา เมื่อวันที่ 12 ตุลาคม 2558

* นายลัว ทู สวี เข้ามาดำรงตำแหน่งเป็นกรรมการ (แทน นางสาวลิม มุย หลิง) เมื่อวันที่ 17
มกราคม 2557 และลาออกจากการเป็นกรรมการ เมื่อวันที่ 16 กุมภาพันธ์ 2558

* นางสาวลิม มุย หลิง ลาออกจากการเป็นกรรมการ เมื่อวันที่ 17 มกราคม 2557

  * นายสิงหะ นิกรพันธุ์ เข้ามาดำรงตำแหน่งเป็นเป็นกรรมการ กรรมการอิสระ
  กรรมการตรวจสอบ และกรรมการบริหารความเสี่ยง (แทน นาย นิวัฒน์ กาญจนภูมินทร์)
  เมื่อวันที่ 1 มีนาคม 2556

* นายนิวัฒน์ กาญจนภูมินทร์ ลาออกจากการเป็นกรรมการ กรรมการอิสระ กรรมการตรวจสอบ
และกรรมการบริหารความเสี่ยง
เมื่อวันที่ 1 มีนาคม 2556

** กรรมการอิสระ

9.2 การดูแลเรื่องการใช้ข้อมูลภายใน

บริษัทมีข้อกำหนดและหลักเกณฑ์ในการควบคุมและการใช้ข้อมูลภายในอย่างรัดกุม
โดยเฉพาะข้อมูลแสดงฐานะทางการเงินของบริษัทก่อนที่จะเผยแพร่ต่อสาธารณชน
บริษัทมีนโยบายและวิธีการดูแลผู้บริหารและพนักงานในการนำข้อมูลภายในของบริษัทไปใช้
เพื่อประโยชน์ส่วนตน ดังนี้

1. ห้ามมิให้กรรมการ ผู้บริหาร รวมถึงคู่สมรสและบุตรที่ยังไม่บรรลุนิติภาวะของบุคคลดังกล่าว
ใช้ข้อมูลภายในเพื่อทำการซื้อ ขาย โอน หรือรับโอนหลักทรัพย์ของบริษัท
ก่อนที่ข้อมูลนั้นจะถูกเผยแพร่ให้ประชาชนทั่วไปทราบโดยทั่วถึงกัน โดยเฉพาะในช่วง 30
วันก่อนที่งบการเงินของบริษัทจะถูกเผยแพร่ต่อสาธารณชน นอกจากนี้
ภายหลังจากที่ข้อมูลได้ถูกเผยแพร่แล้ว
บุคคลข้างต้นห้ามไม่ให้มีการซื้อหรือขายหลักทรัพย์ของบริษัทจนกระทั่งประชาชนที่ได้รับทราบข้อมูลดังกล่าวได้มีเวลาประเมินข้อมูลที่ได้รับในระยะเวลาพอสมควรแล้ว
(7 วัน นับแต่วันที่เผยแพร่)

2. ให้ความรู้แก่กรรมการ และผู้บริหาร ที่มีหน้าที่ที่จะต้องรายงานการถือครองหลักทรัพย์ของตน
คู่สมรส และบุตรที่ยังไม่บรรลุนิติภาวะ เกี่ยวกับการรายงานการถือหลักทรัพย์ของบริษัท
โดยหากกรรมการ ผู้บริหาร รวมถึงคู่สมรสและบุตรที่ยังไม่บรรลุนิติภาวะของบุคคลดังกล่าว
ที่เข้าข่ายมีการซื้อ ขาย โอน
หรือรับโอนหลักทรัพย์ของบริษัทตามที่กำหนดไว้ในประกาศสำนักงานคณะกรรมการ ก.ล.ต. ที่ สจ.
14/2540 เรื่อง
การจัดทำและเปิดเผยรายงานการถือหลักทรัพย์และบทกำหนดโทษตามพระราชบัญญัติหลักทรัพย์และตลาดหลักทรัพย์
พ.ศ. 2535

หากมีการกระทำการฝ่าฝืนระเบียบปฏิบัติดังกล่าวข้างต้น
บริษัทจะดำเนินการทางวินัยเพื่อพิจารณาลงโทษตามสมควรแก่กรณี เช่น ตักเตือนเป็นหนังสือ
ลดค่าจ้าง พักงาน เลิกจ้าง เป็นต้น

9.3 ค่าตอบแทนผู้สอบบัญชี

บริษัทจ่ายค่าตอบแทนให้แก่ผู้สอบบัญชีของบริษัท คือ บริษัท ดีลอยท์ ทู้ช โธมัทสุ ไชยยศ สอบบัญชี
จำกัด นอกจากนี้บริษัทมีค่าใช้จ่ายอื่นๆ อาทิ เช่น ค่าปรึกษาภาษีอากร
ค่าใช้จ่ายในการเสนอรายงานต่อบริษัทในกลุ่ม และค่าใช้จ่ายอื่นที่เกิดขึ้นจริง ดังนี้

(หน่วย: บาท)

+-----------------+----------------+----------------+----------------+
| ลักษณะผลตอบแทน   | ปี 2556         | ปี 2557         | ปี 2558         |
|                 |                |                |                |
|                 | (บาท)          | (บาท)          | (บาท)          |
+-----------------+----------------+----------------+----------------+
| ค่า              | 1,880,000      | 1,880,000      | 1,955,000      |
| ตอบแทนการสอบบัญชี |                |                |                |
+-----------------+----------------+----------------+----------------+
| ค่าบริการอื่นๆ      | 207,435        | 206,415        | 198,400        |
+-----------------+----------------+----------------+----------------+
| รวมใช้จ่าย        | 2,087,435      | 2,086,415      | 2,153,400      |
+-----------------+----------------+----------------+----------------+

10. ความรับผิดชอบต่อสังคม

บริษัท ไอเอฟเอส แคปปิตอล (ประเทศไทย) จำกัด (มหาชน) (“บริษัท” หรือ “ไอเอฟเอส”)
ให้ความสำคัญในการดำเนินธุรกิจบนพื้นฐานของความรับผิดชอบต่อสังคมและสิ่งแวดล้อม (Social
Responsibility) ภายใต้หลักธรรมาภิบาล (Corporate Governance)
และคำนึงถึงผลประโยชน์ของผู้มีส่วนได้เสียทุกกลุ่ม
คณะกรรมการบริษัทจึงได้กำหนดให้ความรับผิดชอบต่อสังคมของบริษัทเป็นส่วนหนึ่งของนโยบาย
และให้ดำเนินการพร้อมทั้งยกระดับการดำเนินธุรกิจด้วยความรับผิดชอบต่อสังคมในกระบวนการทำงานขององค์กร
(CSR in Process) ซึ่งจะเป็นส่วนสำคัญอย่างยิ่งต่อการพัฒนาองค์กรและความสำเร็จที่ยั่งยืน
ตลอดจนสร้างมูลค่าเพิ่มให้กับบริษัทในระยะยาว โดยได้กำหนดแนวทางการปฏิบัติ
และการดำเนินการที่เกี่ยวกับความรับผิดชอบต่อสังคมในปี 2558 ดังต่อไปนี้

แนวทางการปฏิบัติด้านความรับผิดชอบต่อสังคมของบริษัท

1)  การประกอบธุรกิจด้วยความเป็นธรรม

บริษัทยึดมั่นในการประกอบธุรกิจด้วยความเป็นธรรมกับทุกฝ่าย
เพื่อก่อให้เกิดความเชื่อมั่นและความยั่งยืนในสัมพันธภาพของธุรกิจและผู้เกี่ยวข้องในระยะยาว
จึงได้จัดให้มีจรรยาบรรณในการประกอบธุรกิจ (Code of Business Conduct)
โดยให้ถือเป็นส่วนหนึ่งของคู่มือปฏิบัติงานเพื่อให้กรรมการ ฝ่ายบริหาร
และพนักงานทุกระดับของบริษัทยึดถือเป็นแนวทางในการปฏิบัติหน้าที่ด้วยความซื่อสัตย์สุจริตและเป็นธรรม
ดังนี้

1.  ความขัดแย้งทางผลประโยชน์ กรรมการ
    ผู้บริหารและพนักงานของบริษัทพึงหลีกเลี่ยงการกระทำใดๆ
    อันเป็นการขัดต่อผลประโยชน์ของบริษัท โดยปราศจากการคำนึงถึงผลประโยชน์ส่วนตัว ทั้งนี้
    จะต้องไม่รับผลตอบแทนใดๆ เช่น ของขวัญ
    หรือความบันเทิงที่อาจก่อให้เกิดความขัดแย้งทางผลประโยชน์ส่วนตัวกับบริษัทหรือลูกค้า

2.  การรายงานทางการเงิน การบันทึกบัญชี
    และการรายงานทางการเงินของบริษัทจะต้องมีความถูกต้อง ครบถ้วน ทันต่อเวลา
    และเป็นไปตามมาตรฐานบัญชีที่เป็นที่ยอมรับ

3.  การรักษาความลับของบริษัทและการใช้ข้อมูลภายในของบริษัท กรรมการ
    ผู้บริหารและพนักงานของบริษัทพึงหลีกเลี่ยงการใช้ข้อมูลภายใน เพื่อประโยชนของตน
    และ/หรือ ให้ข้อมูลภายในแก่บุคคลอื่น เพื่อประโยชน์ในการซื้อหรือขายหลักทรัพย์ของบริษัท
    หรือเพื่อแสวงหาผลประโยชน์อื่นจากการใช้ข้อมูลภายในของบริษัท

4.  การปฏิบัติตามกฎเกณฑ์ ข้อบังคับ และกฎหมายต่างๆ กรรมการ
    ผู้บริหารและพนักงานของบริษัทพึงจัดให้มีการควบคุมภายในที่มีประสิทธิภาพ
    เพื่อให้มั่นใจว่าบริษัทได้ปฏิบัติตามกฎเกณฑ์ ข้อบังคับ และกฎหมายต่างๆ ที่เกี่ยวข้อง

5.  การปฏิบัติต่อคู่ค้า และ/หรือเจ้าหนี้ กรรมการ ผู้บริหารและพนักงานของบริษัทพึงปฏิบัติต่อคู่ค้า
    และ/หรือเจ้าหนี้อย่างเสมอภาคและเป็นธรรม และละเว้นการเรียก รับ
    หรือจ่ายผลประโยชน์ใดๆ ที่ไม่สุจริตในการค้ากับคู่ค้า
    และ/หรือเจ้าหนี้ในการเจรจาต่อรองทางธุรกิจ

6.  การปฏิบัติต่อคู่แข่งทางการค้า กรรมการ ผู้บริหาร
    และพนักงานของบริษัทพึงประพฤติปฏิบัติภายใต้กรอบกติกาของการแข่งขันที่ดี

บริษัทได้จัดให้มีการอบรมเรื่องจรรยาบรรณในการประกอบธุรกิจให้กับพนักงานของบริษัท
นอกจากนี้บริษัทยังจัดให้มีคู่มือปฏิบัติงานเพื่อสอบทานและรายงานสิ่งที่พบเห็นให้กับคณะกรรมการบริษัทได้รับทราบ

2)  เคารพสิทธิมนุษยชน และการเคารพแรงงานอย่างเป็นธรรม

บริษัทให้ความสำคัญต่อการเคารพสิทธิมนุษยชน การปฏิบัติต่อแรงงานอย่างยุติธรรม
เสมอภาคเพราะถือว่าเป็นรากฐานของการพัฒนาทรัพยากรบุคคล
โดยเชื่อว่าความสำเร็จของบริษัทเกิดจากการสร้างสรรค์ของแต่ละบุคคลที่มีคุณค่ายิ่ง
การร่วมมือร่วมใจและการทำงานเป็นทีม พนักงานทุกคนของบริษัทได้รับการปฏิบัติอย่างเท่าเทียมกัน
เป็นธรรม โดยไม่เลือกปฏิบัติ
และได้รับโอกาสในการพัฒนาตนเองเพื่อนำไปสู่ความก้าวหน้าในอาชีพการงาน
เพื่อตอบสนองเป้าหมายทางธุรกิจของบริษัท
บริษัทจึงกำหนดขีดความสามารถในการคัดเลือกบุคคลให้ดำรงในตำแหน่งที่เหมาะสม เช่น
ขีดความสามารถในการเป็นผู้นำ และขีดความสามารถในการปฏิบัติงาน เป็นต้น
และเพื่อเป็นแรงกระตุ้นสำหรับพนักงาน และเสริมสร้างความแข็งแกร่งให้กับองค์กร
พนักงานทุกคนมีโอกาสก้าวหน้าในเส้นทางอาชีพทั้งระดับเดียวกัน และในระดับที่สูงขึ้น
โดยไม่เลือกปฏิบัติต่อบุคคลใดบุคคลหนึ่งโดยใช้ความสัมพันธ์ส่วนตัว บริษัทเน้นเรื่อง
“การเลื่อนตำแหน่งงานจากภายใน” สำหรับตำแหน่งงานที่ว่างอยู่
ยกเว้นในกรณีที่ภายในองค์กรไม่มีผู้เหมาะสม จึงจะพิจารณาบุคคลภายนอก
ในการเพิ่มขีดความสามารถดังกล่าว ทั้งนี้ บริษัทสนับสนุนและเคารพในการปกป้องสิทธิมนุษยชน
โดยตรวจตรามิให้ธุรกิจของตนเข้าไปมีส่วนเกี่ยวข้องกับการละเมิดสิทธิมนุษยชน
รวมทั้งส่งเสริมให้มีการเฝ้าระวังการปฏิบัติตามข้อกำหนดด้านสิทธิมนุษยชน นอกจากนี้
บริษัทมีนโยบายในการกำหนดค่าตอบแทนที่เหมาะสม มีโครงสร้างค่าตอบแทนที่เป็นธรรม
และมีผลในการจูงใจให้กับพนักงาน

3)  ความรับผิดชอบต่อลูกค้า

บริษัทให้ความสำคัญกับการตอบสนองความต้องการของลูกค้า
ซึ่งเป็นกุญแจสำคัญต่อการสร้างความเชื่อมั่น จึงจัดให้มีจรรยาบรรณในการประกอบธุรกิจ (Code of
Business Conduct) ที่เกี่ยวข้องกับลูกค้า ดังนี้

-   ผู้บริหารและพนักงานของบริษัท พึงส่งมอบผลิตภัณฑ์ที่มีคุณภาพตรงตามความต้องการ
    หรือสูงกว่าความคาดหมายของลูกค้าภายใต้เงื่อนไขที่เป็นธรรม

-   ผู้บริหารและพนักงานของบริษัท พึงให้ข้อมูลเกี่ยวกับผลิตภัณฑ์และบริการที่ถูกต้อง เพียงพอ
    และทันต่อเหตุการณ์แก่ลูกค้า เพื่อให้ลูกค้ามีข้อมูลเพียงพอในการตัดสินใจ
    โดยไม่มีการกล่าวเกินความเป็นจริงทั้งในการโฆษณา หรือในการสื่อสารช่องทางอื่นๆกับลูกค้า
    อันเป็นเหตุให้ลูกค้าเกิดความเข้าใจผิดเกี่ยวกับคุณภาพ ปริมาณ หรือเงื่อนไขใดๆ
    ของสินค้าหรือบริการ

-   ผู้บริหารและพนักงานของบริษัท
    พึงเก็บความลับของลูกค้าและไม่นำไปใช้เพื่อประโยชน์ของตนเองหรือผู้ที่เกี่ยวข้องโดยมิชอบ

-   ผู้บริหารและพนักงานของบริษัท พึงตอบสนองความต้องการของลูกค้าด้วยความรวดเร็ว
    และจัดให้มีระบบและช่องทางให้ลูกค้าร้องเรียนเกี่ยวกับคุณภาพของสินค้าและบริการได้อย่างมีประสิทธิภาพ

4)  การร่วมพัฒนาชุมชนและสังคม

บริษัทให้ความสำคัญในการมีส่วนร่วมในการพัฒนาชุมชนและสังคม เพื่อคุณภาพชีวิตที่ดีของชุมชน
หรือสังคม ควบคู่ไปกับการดำเนินธุรกิจบนพื้นฐานของความมีจริยธรรมและคุณธรรมที่ดี
ในแต่ละปีบริษัทจึงจัดสรรงบประมาณที่เกี่ยวข้องกับการพัฒนาชุมชนและสังคมอยู่ในแผนของการจัดทำงบประมาณประจำปี

5)  การกำกับดูแลกิจการที่ดี

บริษัทยึดมั่นในการดำเนินธุรกิจด้วยความรับผิดชอบสูงสุด มีความโปร่งใส
ปฏิบัติต่อผู้มีส่วนได้เสียอย่างเท่าเทียมกัน เพื่อสร้างคุณค่าที่ยั่งยืนให้แก่ผู้มีส่วนได้เสีย
ทั้งนี้ได้แสดงให้ทราบในหัวข้อ การกำกับดูแลกิจการที่ดี ในรายงานประจำปีฉบับนี้แล้ว
และยังได้แสดงให้สาธารณชนทราบในนโยบายการกำกับดูแลกิจการที่ดีผ่านทางเว็บไซต์
www.ifscapthai.com ภายใต้หัวข้อ “นักลงทุนสัมพันธ์” และ “การกำกับดูแลกิจการที่ดี”

6)  การต่อต้านการทุจริตคอร์รัปชั่น

ในฐานะที่บริษัทเป็นธุรกิจการเงิน บริษัทมุ่งมั่นที่จะดำเนินธุรกิจด้วยความซื่อสัตย์สุจริต โปร่งใส
และเป็นไปตามหลักการกำกับดูแลกิจการที่ดี
บริษัทต่อต้านการคอร์รัปชั่นทุกรูปแบบด้วยตระหนักดีถึงภัยร้ายแรงของการคอร์รัปชั่นที่ทำลายการแข่งขันอย่างเสรีและเป็นธรรม
ทั้งยังก่อให้เกิดความเสียหายต่อการพัฒนาเศรษฐกิจและสังคม
เพื่อสร้างความเข้าใจในเจตนารมณ์ดังกล่าว บริษัทได้สื่อสารให้กรรมการ ผู้บริหาร
และพนักงานของบริษัท
ตลอดจนบุคคลอื่นที่คาดหวังที่เกี่ยวข้องกับบริษัทให้ปฏิบัติตามนโยบายต่อต้านการคอร์รัปชั่นของบริษัท
นอกจากนี้ ยัง
ให้ความร่วมมือและเข้าไปมีส่วนร่วมกับเครือข่ายที่เกี่ยวข้องกับการป้องกันและปราบปรามการทุจริต
เพื่อให้มั่นใจว่า บริษัทได้ดำเนินธุรกิจบนพื้นฐานของหลักการกำกับดูแลกิจการที่ดี โปร่งใส
และเป็นธรรมต่อผู้มีส่วนได้ส่วนเสียทุกฝ่าย

7)  การดูแลรักษาสิ่งแวดล้อม

ไอเอฟเอสยึดมั่นในการดำเนินธุรกิจให้เติบโตควบคู่ไปกับการเป็นมิตรกับสิ่งแวดล้อม
โดยใช้หลักการในการปลูกจิตสำนึกรักษ์สิ่งแวดล้อมและการอนุรักษ์พลังงานให้แก่พนักงาน
ด้วยกิจกรรมที่รณรงค์ให้พนักงานเกิดจิตสำนึกและปฏิบัติตามอย่างเป็นรูปธรรมเพื่อการใช้ทรัพยากรอย่างคุ้มค่า
อาทิ เช่น โครงการรณรงค์การใช้อุปกรณ์ประหยัดพลังงาน โครงการรีไซเคิล
และโครงการลดการใช้ไฟฟ้ายามไม่จำเป็น

8)  การมีนวัตกรรมและเผยแพร่นวัตกรรม

บริษัทส่งเสริมให้มีนวัตกรรมและเผยแพร่นวัตกรรมที่สามารถตอบสนองวัตถุประสงค์ในด้านเศรษฐกิจ
สังคม และสิ่งแวดล้อม ตลอดจนผู้มีส่วนได้เสีย
และเพิ่มคุณค่าจากกระบวนการเพื่อสร้างโอกาสให้ได้ผลตอบแทนให้กับผู้มีส่วนได้เสีย
อันจะนำไปสู่การบรรลุผลความสำเร็จ และความยั่งยืนให้กับธุรกิจ

การดำเนินงานด้านความรับผิดชอบต่อสังคม

ไอเอฟเอสได้ก่อตั้งธุรกิจเป็นเวลา 25 ปี
ด้วยพันธกิจของบริษัทที่ต้องการเป็นองค์กรที่มีความรับผิดชอบต่อสังคม
ควบคู่ไปกับการเป็นผู้นำที่มีความชำนาญทางการเงินในการนำเสนอสินเชื่อแฟคเตอริ่ง
และผลิตภัณฑ์ทางการเงินอื่นที่หลากหลายสำหรับผู้ประกอบการในประเทศ
ไอเอฟเอสได้นำกรอบการทำงาน “การใส่ใจเพื่อความสำเร็จร่วมกัน” (“Dedication to
Mutual Success”) เป็นแรงขับเคลื่อนการดำเนินงานด้านความรับผิดชอบต่อสังคม
และการทำงานในทุกภาคส่วนของบริษัท ด้วยกลยุทธ์ ดังต่อไปนี้

1). ใสใจในบริการ (Dedicated to Service) ด้วยการพัฒนาผลิตภัณฑ์และบริการ

-   บริษัทตั้งเป้าที่จะเติบโตอย่างต่อเนื่องในธุรกิจการให้บริการสินเชื่อแฟคเตอริ่ง
    และการให้บริการสินเชื่อเครื่องจักรและอุปกรณ์ประเภทเช่าซื้อและประเภทลีสซิ่ง
    และยังคงคิดค้นผลิตภัณฑ์และบริการทางการเงินใหม่ ๆ เพื่อขยายฐานการสร้างรายได้
    ตลอดจนการสร้างโอกาสการลงทุนไปยังภูมิภาคอินโดจีนหรือกลุ่มประเทศ CLMV (กัมพูชา ลาว
    พม่า และเวียดนาม)

-   ด้วยวัตถุประสงค์ของบริษัท บริษัทให้การสนับสนุนการเติบโตของธุรกิจ SMEs
    จึงมีแผนที่จะเปิดสาขาในต่างจังหวัดเพื่อช่วยพัฒนา SMEs
    ในระดับท้องถิ่นให้มากขึ้นซึ่งอยู่ในแผนระยะปานกลางของบริษัท

-   บริษัทได้ลงทุนระบบ Software ของธุรกิจแฟคเตอริ่ง
    เพื่อพัฒนาระบบการเรียกดูสถานะบัญชีผ่านอินเทอร์เน็ต
    เพื่อเป็นการใช้ทรัพยากรให้เกิดประสิทธิภาพในการดำเนินงาน
    ตลอดจนอำนวยความสะดวกให้กับลูกค้า ช่วยประหยัดเวลาในการเดินทาง
    และลดการใช้ทรัพยากรกระดาษ โดยลูกค้าสามารถเรียกดูสถานะบัญชีผ่านระบบอินเทอร์เน็ตได้

2). ใสใจในประสิทธิผล (Dedicated to Efficiency)
ผ่านการพัฒนากระบวนการให้มีประสิทธิภาพ

-   บริษัทได้แก้ไขและปรับปรุงแนวทางการอนุมัติสินเชื่อ และอำนาจในการอนุมัติสินเชื่อ
    ให้มีความรัดกุมและเกิดประสิทธิผลมากยิ่งขึ้น ซึ่งได้ดำเนินการแล้วเสร็จในเดือนมกราคม ปี
    2559

-   บริษัทได้ร่วมลงนามในการแสดงเจตนารมณ์เป็นแนวร่วมปฏิบัติของภาคเอกชนไทยในการต่อต้านการทุจริต
    (Private Sector Collective Action Coalition against Corruption)
    (ลำดับที่ 317) และได้ดำเนินการตาม นโยบายต่อต้านการคอร์รัปชั่น (Anti-Corruption
    Policy) ทุกรูปแบบ โดยสื่อสารให้กรรมการ ผู้บริหาร และพนักงานของบริษัท
    ตลอดจนบุคคลอื่นที่คาดหวังที่เกี่ยวข้องกับบริษัทให้ปฏิบัติตามนโยบายดังกล่าว
    รวมถึงการแจกแผ่นพับให้ลูกค้า เพื่อสร้างความเข้าใจในเจตนารมณ์ดังกล่าว นอกจากนี้
    ไอเอฟเอสยังให้ความร่วมมือและเข้าไปมีส่วนร่วมกับเครือข่ายที่เกี่ยวข้องกับการป้องกันและปราบปรามการทุจริต
    เพื่อให้มั่นใจว่า บริษัทได้ดำเนินธุรกิจบนพื้นฐานของหลักการกำกับดูแลกิจการที่ดี โปร่งใส
    และเป็นธรรมต่อผู้มีส่วนได้ส่วนเสียทุกฝ่าย ในลำดับต่อไป
    บริษัทจะดำเนินการเพื่อได้การรับรองจากแนวร่วมปฏิบัติของภาคเอกชนไทยในการต่อต้านการทุจริต
    (Certification Process) ซึ่งคาดว่าจะดำเนินการภายในปี 2559

-   บริษัทอยู่ระหว่างการจัดทำแผนสืบทอดตำแหน่ง (Sucession Planning)
    เพื่อนำเสนอต่อคณะกรรมการบริหารความเสี่ยงกลางปี 2559

-   บริษัทได้จัดทำนโยบายโต๊ะสะอาด (Clean Desk Policy)
    เพื่อลดความเสี่ยงในการเข้าถึงข้อมูลโดยไม่ได้รับอนุญาต
    รวมทั้งการสูญเสียและความเสียหายของข้อมูลทั้งในและนอกเวลาทำการ

3). ใส่ใจในทุกสายสัมพันธ์ (Dedicated to All Stakeholders) ผ่านการพัฒนาคน
และบุคลากร

-   บริษัทมีนโยบายกำหนดค่าตอบแทนที่เหมาะสม และโครงสร้างค่าตอบแทนที่เป็นธรรม
    โดยใช้โครงสร้างค่าตอบแทนแบบผสมผสาน เพื่อให้สอดคล้องกับลักษณะของงาน
    หรือความเชี่ยวชาญของงานเป็นพิเศษ โดยค่าตอบแทนดังกล่าวรวมถึงเงินเดือน เงินจูงใจ
    โบนัส กองทุนสำรองเลี้ยงชีพ สวัสดิการสังคม ค่ารักษาพยาบาลและการประกันสุขภาพ
    รวมถึงผลประโยชน์สวัสดิการอื่นๆ ในรอบปี 2558
    บริษัทมีอัตราส่วนของการหมุนเวียนพนักงานอยู่ที่ระดับร้อยละ 9.09 (หรือจำนวน 7 คน
    จากจำนวนทั้งหมด 77 คน) ซึ่งเป็นอัตราที่ต่ำ

-   บริษัทจัดให้มีการพัฒนาบุคลากรอย่างต่อเนื่อง เพราะบุคลากรเป็นทรัพยากรสำคัญขององค์กร
    จึงได้จัดให้มีการฝึกอบรมให้กับพนักงานอย่างสม่ำเสมอทั้งจากภายในและภายนอก
    เพื่อเพิ่มพูนความรู้ความสามารถ และทักษะให้กับพนักงาน รวมทั้งจัดให้มีการฝึกอบรม
    โดยเชิญผู้เชี่ยวชาญในสาขาต่างๆ มาให้ความรู้ในการสัมมนาประจำปีของบริษัทอย่างสม่ำเสมอ

-   บริษัทจัดให้มีระบบการทำงานที่มุ้งเน้นอาชีวอนามัยและความปลอดภัยในที่ทำงานอย่างเหมาะสม
    เช่น การจัดให้มีสถานที่ทำงานที่สะอาด ปลอดภัยจากอุบัติเหตุและโรคภัย
    โดยเพิ่มโซนสีเขียวในบริษัท
    และส่งเสริมการใส่หน้ากากในยามจำเป็นเพื่อป้องกันสุขภาพของส่วนรวมในที่ทำงาน

-   บริษัทให้ความสำคัญในการมีส่วนร่วมในการพัฒนาชุมชนและสังคม
    ควบคู่ไปกับการดำเนินธุรกิจอย่างมีธรรมาภิบาล กิจกรรมหลักที่บริษัทให้การสนับสนุน ในปี
    2558 ได้แก่

    -   บริษัทให้การสนับสนุนทุนการศึกษาเด็กและเยาวชนที่ยากจน
        รวมทั้งบริจาคสื่อการเรียนการสอน อุปกรณ์การเรียน
        และของใช้จำเป็นให้กับนักเรียนโรงเรียนบ้านม่วงใหม่ จังหวัดน่าน

    -   บริษัทได้ร่วมกิจกรรมวันเด็กกับโรงเรียนปลูกจิต
        ซึ่งเป็นโรงเรียนเทศบาลอยู่ในชุมชนใกล้กับบริษัท
        โดยได้มอบทุนการศึกษาและของจับฉลากให้กับนักเรียนในวันเด็กแห่งชาติ

    -   บริษัทได้จัดกิจกรรมรักษ์สิ่งแวดล้อม ด้วยโครงการฟื้นฟูแนวปะการังที่สัตหีบ จังหวัดชลบุรี
        ซึ่งเป็นกิจกรรมจิตอาสาของพนักงานทั้งหมดของบริษัท

    -   นอกจากนี้ บริษัทยังได้สนับสนุนโครงการกฐินพระราชทาน วัดบึงพาราม จังหวัดร้อยเอ็ด
        จัดโดยธนาคารกรุงเทพ
        และสนับสนุนเงินเพื่อสมทบช่วยเหลือผู้ประสบภัยแผ่นดินไหวที่ประเทศเนปาล

11. การควบคุมภายในและการบริหารจัดการความเสี่ยง

คณะกรรมการบริษัทตระหนักถึงความสำคัญในการจัดให้มีระบบการควบคุมภายใน
การตรวจสอบภายใน การบริหารความเสี่ยง และการกำกับดูแลที่เหมาะสมและมีประสิทธิผล
เพื่อให้มั่นใจว่าข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สินของบริษัทและป้องกันความเสี่ยง
ตลอดจนเพื่อไม่ให้เกิดการทุจริตหรือการดำเนินการที่ผิดปกติอย่างมีนัยสำคัญ
ซึ่งในแต่ละปีคณะกรรมการบริษัทจะจัดให้มีการประเมินความเพียงพอของระบบการควบคุมภายในของบริษัทที่ครอบคลุมทั้ง
5 ด้าน ได้แก่ องค์กรและสภาพแวดล้อม การบริหารความเสี่ยง
การควบคุมการปฏิบัติงานของฝ่ายบริหาร สารสนเทศและการสื่อสารข้อมูล และระบบการติดตาม
ซึ่งคณะกรรมการบริษัทมีความเห็นว่า
ระบบการควบคุมภายในโดยรวมของบริษัทมีความเพียงพอและเหมาะสม

สำหรับปี 2558 คณะกรรมการตรวจสอบของบริษัทได้มีการประชุมร่วมกัน 4 ครั้ง
และทุกครั้งได้ประชุมร่วมกับผู้สอบบัญชี ฝ่ายจัดการและหัวหน้าฝ่ายบัญชีของบริษัท
รวมถึงผู้ที่เกี่ยวข้องอื่นตามความจำเป็น นอกจากนี้
คณะกรรมการตรวจสอบยังได้ประชุมร่วมกับผู้สอบบัญชี
โดยไม่มีฝ่ายจัดการและหัวหน้าฝ่ายบัญชีของบริษัทเข้าร่วมประชุม
เพื่อพิจารณาเกี่ยวกับงบการเงินรายไตรมาส และงบการเงินประจำปี 2558
และการเปิดเผยข้อมูลในหมายเหตุประกอบงบการเงิน
ตลอดจนรับฟังคำชี้แจงและเสนอแนะเกี่ยวกับปัญหาที่เกิดขึ้นหรืออาจจะเกิดขึ้นจากการตรวจสอบภายใน
โดยเน้นด้านความเสี่ยงของการดำเนินธุรกิจ
ความเพียงพอและเหมาะสมของระบบการควบคุมภายใน
การปฏิบัติตามกฎหมายและข้อกำหนดที่เกี่ยวข้อง ตลอดจนการสอบทานการทำรายการระหว่างกัน
รายการที่เกี่ยวโยงกัน
หรือรายการที่อาจเกิดความขัดแย้งทางผลประโยชนให้เป็นไปตามกฎหมายและข้อกำหนดของตลาดหลักทรัพย์

คณะกรรมการตรวจสอบได้พิจารณาจากข้อมูลที่ได้รับ มีความเห็นว่า
บริษัทมีการบริหารความเสี่ยงและระบบการควบคุมภายในที่มีประสิทธิผลและเหมาะสมเพียงพอ
รวมทั้งมีการกำกับดูแลการปฏิบัติงานให้ถูกต้องตามกฎหมายหรือกฎเกณฑ์ได้อย่างเหมาะสม
สอดคล้องกับสภาพแวดล้อมการดำเนินธุรกิจในปัจจุบัน

2. รายการระหว่างกัน

สรุปรายการระหว่างกันของบริษัท และบริษัทที่เกี่ยวข้อง
หรือกับบุคคลที่อาจมีความขัดแย้งทางผลประโยชน์ที่เกิดขึ้นในปี 2556 2557 และ 2558

บริษัทมีรายการระหว่างกันกับบุคคลที่อาจมีความขัดแย้งในปีบัญชี สิ้นสุด ณ วันที่ 31 ธันวาคม 2556
2557 และ 2558 ดังนี้

+-----------+-------------+--------------+----+----+----+-----------+
| บุคคลที่อาจม | ลักษ         | ลักษณะรายการ  | จำ |    |    | ควา       |
| ีความขัดแย้ง | ณะความสัมพันธ์ |              | นว |    |    | มเห็นกรรมก |
|           |             |              | นเ |    |    | ารตรวจสอบ |
|           |             |              | งิน |    |    |           |
|           |             |              | (  |    |    |           |
|           |             |              | บา |    |    |           |
|           |             |              | ท) |    |    |           |
+-----------+-------------+--------------+----+----+----+-----------+
|           |             |              | ปี  | ปี  | ปี  |           |
|           |             |              | 25 | 25 | 25 |           |
|           |             |              | 56 | 57 | 58 |           |
+-----------+-------------+--------------+----+----+----+-----------+
| 1.  บริษัท  | 1. IFS      | 1. เงินกู้ยืม    |    |    |    | รายการดังก |
|           | (Singapore) |              |  - |  - |  - | ล่าวถือเป็นร |
|  ไอเอฟเอส | ถือหุ้น        | -   เมื่อวันที่ 8 |    |    |    | ายการที่เป็น |
|           | ในบริษัทร้อยละ |     พฤษภาคม  |    |    |    | ประโยชน์ต่อ |
|   แคปปิตอล | 36.49 ณ วันที่ |     2549     |  ท |  ท |  ท | บริษัทโดยเป |
|     จำกัด  | 6 มีนาคม     |              | ี่ผ่า | ี่ผ่า | ี่ผ่า | ็นการเสริมส |
|           | 2558        |  บริษัทได้ตอบรับ | นม | นม | นม | ภาพคล่องใน |
|  (สิงคโปร์) |             |     Letter   | าบ | าบ | าบ | การดำเนินง |
|     (“IFS | 2. บริษัท     |     of Offer | ริษ | ริษ | ริษ | านของบริษัท |
|     (Sin  | ไอเอฟเอส    |              | ัทย | ัทย | ัทย |           |
| gapore)”) | แคปปิตอล     |  เงินกู้ยืมระยะส | ังไ | ังไ | ังไ | เงินให้กู้ยืม  |
|           | โฮลดิ้งส์      | ั้นเพื่อใช้เป็นเงิน | ม่เ | ม่เ | ม่เ | ดังกล่าวเป็น |
|           | (ประเทศไทย) | ทุนหมุนเวียนจาก | คย | คย | คย | เงินกู้ยืมที่ไม |
|           | จำกัด        |     IFS      | ใช | ใช | ใช | ่มีหลักประกัน |
|           | ซึ่งเป        |              | ้เง | ้เง | ้เง |           |
|           | ็นบริษัทย่อยของ |  (Singapore) | ินก | ินก | ินก | อัตราดอก   |
|           | IFS         |     เป็นจำนวน | ู้ใน | ู้ใน | ู้ใน | เบี้ยกำหนดไ |
|           | (Singapore) |     10       | ส่ว | ส่ว | ส่ว | ว้ชัดเจนและ |
|           | ถือหุ้น        |     ล        | นนี้ | นนี้ | นนี้ | ใกล้เคียงกับ |
|           | ในบริษัทร้อยละ | ้านดอลลาร์สิงคโ |    |    |    | อัตราดอกเบ |
|           | 36.64 ณ วันที่ | ปร์หรือเทียบเท่า |    |    |    | ี้ยในตลาดซึ่ง |
|           | 6 มีนาคม     | ในเงินสกุลบาทห |    |    |    |           |
|           | 2558        | รือดอลล่าร์สหรัฐ |    |    |    | เป        |
|           |             |              |    |    |    | ็นที่ยอมรับได้ |
|           | 3. นายตัน ไห่ | -   อัตราดอ   |    |    |    |           |
|           | เหล็ง ยูจีน    | กเบี้ยจะถูกกำหน |    |    |    | เหตุผลแ    |
|           | เป็นก        | ดขึ้นในแต่ละครั้ง |    |    |    | ละความจำเ |
|           | รรมการบริหาร |     เ        |    |    |    | ป็นที่ทำรายก |
|           | (Executive  | มื่อมีการเบิกถอน |    |    |    | ารดังกล่าวเ |
|           | Director)   |              |    |    |    | พื่อใช้เป็นแห |
|           | แล          |   โดยกำหนดที่อ |    |    |    | ล่งเงินทุนหม |
|           | ะประธานเจ้าห | ัตราต้นทุนของผู้ใ |    |    |    | ุนเวียนเพื่อใ |
|           | น้าที่บริหารกลุ่ม | ห้กู้ยืมบวกร้อยละ |    |    |    | ช้ในยามฉุกเ |
|           | IFS         |     1        |    |    |    | ฉินของบริษัท |
|           | (Singapore) |     ก        |    |    |    |           |
|           | (Group CEO) | ำหนดชำระดอกเ |    |    |    |           |
|           | และเป็นกรร   | บี้ยเป็นรายเดือน |    |    |    |           |
|           | มการของบริษัท | หรือรายไตรมาส |    |    |    |           |
|           |             |              |    |    |    |           |
|           | 4. นายเฮง   |    โดยเริ่มชำร |    |    |    |           |
|           | ฮอค เคียง    | ะดอกเบี้ยภายใน |    |    |    |           |
|           | เป็นประ      |     1        |    |    |    |           |
|           | ธานเจ้าหน้าที่ฝ |     เดือนหรือ  |    |    |    |           |
|           | ่ายการเงินกลุ่ม |     3 เดือน   |    |    |    |           |
|           | IFS         |              |    |    |    |           |
|           | (Singapore) | -   การชำระ  |    |    |    |           |
|           | (Group CFO) | คืนเงินต้นเมื่อทว |    |    |    |           |
|           | และเป็นกรร   | งถามหรือภายใน |    |    |    |           |
|           | มการของบริษัท |     1        |    |    |    |           |
|           |             |              |    |    |    |           |
|           |             |   ปีภายหลังจาก |    |    |    |           |
|           |             | วันที่ออกเอกสาร |    |    |    |           |
|           |             |     Letter   |    |    |    |           |
|           |             |     of Offer |    |    |    |           |
|           |             |     แล้วแ     |    |    |    |           |
|           |             | ต่วันใดจะถึงก่อน |    |    |    |           |
|           |             |              |    |    |    |           |
|           |             | -            |    |    |    |           |
|           |             | สัญญาดังกล่าวมีก |    |    |    |           |
|           |             | ำหนดระยะเวลา |    |    |    |           |
|           |             |     1        |    |    |    |           |
|           |             |              |    |    |    |           |
|           |             | ปีนับจากวันที่ลงน |    |    |    |           |
|           |             | ามในสัญญาฉบับนี้ |    |    |    |           |
|           |             |              |    |    |    |           |
|           |             |   สัญญ        |    |    |    |           |
|           |             | ากู้ยืมดังกล่าวมีก |    |    |    |           |
|           |             | ารต่ออายุสัญญาเ |    |    |    |           |
|           |             | รื่อยมาจนถึงวันที่ |    |    |    |           |
|           |             |   7 พฤษภาคม  |    |    |    |           |
|           |             |   2559       |    |    |    |           |
|           |             |              |    |    |    |           |
|           |             | อย่างไรก็ตามบร |    |    |    |           |
|           |             | ิษัทยังไม่มีการเบ |    |    |    |           |
|           |             | ิกใช้วงเงินนี้เลย |    |    |    |           |
+-----------+-------------+--------------+----+----+----+-----------+

+-----------+-------------+--------------+----+-----+-----+----------+
| บุคคลที่อาจม | ลักษ         | ลักษณะรายการ  | จำ |     |     | ความเ    |
| ีความขัดแย้ง | ณะความสัมพันธ์ |              | นว |     |     | ห็นกรรมกา |
|           |             |              | นเ |     |     | รตรวจสอบ |
|           |             |              | งิน |     |     |          |
|           |             |              | (  |     |     |          |
|           |             |              | บา |     |     |          |
|           |             |              | ท) |     |     |          |
+-----------+-------------+--------------+----+-----+-----+----------+
|           |             |              | ปี  | ปี   | ปี   |          |
|           |             |              | 25 | 2   | 2   |          |
|           |             |              | 56 | 557 | 558 |          |
+-----------+-------------+--------------+----+-----+-----+----------+
|           |             | 2. อื่นๆ       | 19 | 19, | 19, | เป็น      |
|           |             |              | ,0 | 500 | 100 | รายการที่ส |
|           |             | ลูกหนี้บร       | 00 |     |     | มเหตุสมผล |
|           |             | ิษัทที่เกี่ยวข้องกัน |    | -   | 24, | และเป็นผ  |
|           |             |              | -  |     | 691 | ลดีแก่บริษัท |
|           |             | 1. IFS       |    | 19, |     |          |
|           |             | (Singapore)  | 19 | 500 | 43, | เป็น      |
|           |             | ตกลงรับ       | ,0 |     | 791 | รายการที่ส |
|           |             | เป็นสปอนเซอร์ค | 00 |     |     | มเหตุสมผล |
|           |             | ่าของขวัญปีใหม่ใ |    |     |     | เป็นปก    |
|           |             | ห้แก่พนักงานของ |    |     |     | ติของธุรกิจ |
|           |             | IFS โดยให้    |    |     |     | และเป็น   |
|           |             | IFS          |    |     |     | ค่าใช้จ่ายท |
|           |             | จ่ายชำระเง    |    |     |     | ี่เกิดขึ้นจริง |
|           |             | ินล่วงหน้าไปก่อน |    |     |     |          |
|           |             |              |    |     |     |          |
|           |             | 2.  ค่าใ      |    |     |     |          |
|           |             | ช้จ่ายในการเรีย |    |     |     |          |
|           |             | กเก็บระหว่างกัน |    |     |     |          |
|           |             |     ซึ่งเป็นค   |    |     |     |          |
|           |             | ่าใช้จ่ายในการเ |    |     |     |          |
|           |             | ดินทางเพื่อเข้าร |    |     |     |          |
|           |             | ่วมประชุมของกร |    |     |     |          |
|           |             | รมการของบริษัท |    |     |     |          |
|           |             |              |    |     |     |          |
|           |             | ลูกหนี้บร       |    |     |     |          |
|           |             | ิษัทที่เกี่ยวข้องกัน |    |     |     |          |
+-----------+-------------+--------------+----+-----+-----+----------+
|           |             |              |    |     |     |          |
+-----------+-------------+--------------+----+-----+-----+----------+
|           |             | เจ้าหนี้บร      | 19 | -   | 50, | เป็น      |
|           |             | ิษัทที่เกี่ยวข้องกัน | ,3 |     | 041 | รายการที่ส |
|           |             |              | 26 | -   |     | มเหตุสมผล |
|           |             | 2.           |    |     | 50, | เป็นปก    |
|           |             | ค่าใ          | 19 |     | 041 | ติของธุรกิจ |
|           |             | ช้จ่ายในการเรีย | ,3 |     |     | และเป็น   |
|           |             | กเก็บระหว่างกัน | 26 |     |     | ค่าใช้จ่ายท |
|           |             | ซึ่งเป็นค่าใช    |    |     |     | ี่เกิดขึ้นจริง |
|           |             | ้จ่ายในการเดินท |    |     |     |          |
|           |             | างเพื่อเข้าร่วมป |    |     |     |          |
|           |             | ระชุมของกรรมก |    |     |     |          |
|           |             | ารของบริษัทจาก |    |     |     |          |
|           |             | IFS          |    |     |     |          |
|           |             | (Singapore)  |    |     |     |          |
|           |             |              |    |     |     |          |
|           |             | เจ้าหนี้บร      |    |     |     |          |
|           |             | ิษัทที่เกี่ยวข้องกัน |    |     |     |          |
+-----------+-------------+--------------+----+-----+-----+----------+

ความจำเป็นและความสมเหตุสมผล

การทำรายการระหว่างกัน เป็นความจำเป็นและมีความสมเหตุสมผลของการทำรายการ
เพื่อก่อให้เกิดประโยชน์สูงสุดของบริษัทและถือว่าเป็นไปตามลักษณะการประกอบธุรกิจทั่วไป
และบริษัทได้จ่ายค่าตอบแทนในราคา
ที่ยุติธรรม
ซึ่งเป็นราคาที่เสมือนทำกับบุคคลภายนอกสำหรับการทำรายการระหว่างกันที่มีราคาตลาดหรือราคาที่ทำกับบุคคลภายนอกอ้างอิง

มาตรการหรือขั้นตอนการอนุมัติการทำรายการระหว่างกัน

ในกรณีที่บริษัทมีการเข้าทำรายการระหว่างกันที่เป็นรายการทางการค้าปกติ กับกรรมการ ผู้บริหาร
หรือบุคคลที่มีความเกี่ยวข้อง
โดยมีข้อตกลงทางการค้าในลักษณะเดียวกับที่วิญญูชนพึงกระทำกับคู่สัญญาทั่วไปในสถานการณ์เดียวกัน
ด้วยอำนาจต่อรองทางการค้าที่ปราศจากอิทธิพลในการที่ตนจะมีสถานะ เป็นกรรมการ ผู้บริหาร
หรือบุคคลที่มีความเกี่ยวข้องบริษัทจะดำเนินการเสนอต่อคณะกรรมการให้พิจารณาอนุมัติในหลักการเพื่อให้ฝ่ายบริหารสามารถอนุมัติการทำธุรกรรมดังกล่าวได้

ในกรณีที่บริษัทจะต้องเข้าทำรายการระหว่างกันกับบุคคลที่อาจมีความขัดแย้งที่ไม่เป็นรายการทางการค้าปกติ
บริษัทจะต้องนำเสนอต่อคณะกรรมการตรวจสอบพิจารณาความเหมาะสมก่อนการเข้าทำรายการ
และจะนำเสนอความเห็นของคณะกรรมการตรวจสอบต่อที่ประชุมคณะกรรมการ
หรือที่ประชุมผู้ถือหุ้นเพื่อประกอบการตัดสินใจของคณะกรรมการ
หรือผู้ถือหุ้นตามแต่กรณีในการอนุมัติการเข้าทำรายการดังกล่าว ทั้งนี้
การพิจารณาอนุมัติการทำรายการระหว่างกันดังกล่าว
ต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง
หรือข้อกำหนดของตลาดหลักทรัพย์แห่งประเทศไทย ซึ่งผู้ที่อาจมีความขัดแย้ง
หรือมีส่วนได้เสียในการทำรายการระหว่างกันจะไม่มีสิทธิออกเสียงลงมติในการทำรายการระหว่างกันนั้น
ๆ

นโยบายหรือแนวโน้มการทำรายการระหว่างกันในอนาคต

ในกรณีที่มีการทำรายการระหว่างกันในอนาคต
บริษัทมีนโยบายที่จะดำเนินการให้เป็นไปตามลักษณะธุรกิจการค้าปกติของบริษัท
และบริษัทจะปฏิบัติตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง
หรือข้อกำหนดของตลาดหลักทรัพย์แห่งประเทศไทย และหน่วยงานอื่นที่เกี่ยวข้องกำหนด
และบริษัทจะเปิดเผยรายการระหว่างกันไว้ในหมายเหตุประกอบงบการเงิน
แบบแสดงรายการข้อมูลประจำปี (แบบ 56-1) และรายงานประจำปีของบริษัท (แบบ 56-2)